“سلێمانی له‌زۆربه‌ی به‌رهه‌مه كشتوكاڵیه‌كان گه‌یشتوه‌ته حاڵه‌تی خۆبژێوی” - ئاوێنه\nعێراق پێویستی به دو ساڵه بۆ ده‌ستبه‌رداربون له‌هاورده‌كردنی غازی ئێرانی\nبەشی VIP هاتوچۆی هەولێر دادەخرێت\nئەندامانی فراكسیۆنی پارتی لەپەرلەمانی كوردستان سامانەكانیان ئاشكرا دەكەن\n“سلێمانی له‌زۆربه‌ی به‌رهه‌مه كشتوكاڵیه‌كان گه‌یشتوه‌ته حاڵه‌تی خۆبژێوی”\nجوتیاره‌كانی سلێمانی پشت له‌موچه‌و رو له‌كشتوكاڵ ده‌كه‌ن، ئه‌وه‌ش له‌كاتێكدایه به‌ڕێوه‌به‌ری به‌شی پلان له‌به‌ڕێوه‌به‌رایه‌تی كشتوكاڵی سلێمانی جه‌خت له‌سه‌ر ئه‌وه‌ده‌كاته‌وه “ئه‌وه‌ی له‌كشتوكاڵ به‌ده‌ستهاتوه ئازایه‌تی جوتیاره”.\nئاوێنە: وریا حسێن: له‌ڕوی كشتوكاڵیه‌وه پارێزگای سلێمانی خاوه‌نی 5 هه‌زار دۆنم زه‌وی چێنراوه، دابه‌ش ده‌بێت به‌سه‌ر سێ زۆنی كشتوكاڵیه‌وه كه زۆنی یه‌كه‌م زۆنی (شاره‌زو، چه‌مچه‌ماڵ، بتوێن) پێیده‌وترێت ناوچه‌ی چاندنی (گه‌نم‌و جۆ، نیسك‌و پیازی وشك).\nرزگار حه‌سه‌ن ره‌سوڵ به‌ڕێوه‌به‌ری گشتی پلادانان له‌به‌ڕێوه‌به‌رایه‌تی كشتوكاڵی سلێمانی له‌باره‌ی ئه‌م زۆنه‌وه چه‌ند ئامارێكی بۆ په‌یامنێری ئاوێنه ئاشكراكرد وتی “له‌م زۆنه زیاتر گه‌نم‌و جۆ ده‌چێنرێت‌و به‌رهه‌می ساڵانه‌ی یه‌ك ملیۆن ته‌ن ده‌بێت”.\nزۆنی دوه‌می كشتوكاڵ له‌پارێزگای سلێمانی پێكهاتوه له‌ناوچه‌كانی (ماوه‌ت، شارباژێڕ، پێنجوێن، هه‌ڵه‌بجه) به‌زۆنی دارستان‌و پاوه‌نن، میوه‌هات‌و ره‌زگه‌ری ناسراوه، زۆنی سێهه‌میش ناوچه‌كانی (ده‌وروبه‌ری سلێمانی، بازیان پیرمه‌گرون) ده‌گرێته‌وه كه زۆنی خانوی پلاستیكیه.\nرزگار حه‌سه‌ن ره‌سوڵ ئه‌وه‌ی بۆ ئاوێنه باسكرد “سه‌رجه‌می به‌رهه‌می زستانه‌ی پارێزگای سلێمانی له‌ڕوبه‌ری یه‌ك ملیۆن‌و 400 هه‌زار دۆنم زه‌وی ده‌چێنرێت‌و روبه‌ری چێنراوی به‌رهه‌می هاوینه‌ش 150بۆ 200 هه‌زار دۆنمه”.\nجوتیاره‌كانی سلێمانی ده‌گه‌ڕێنه‌وه سه‌ر زه‌وییه كشتوكاڵییه‌كانیان\nئه‌وه‌شی باسكرد “له‌ناوچه چێنراوه‌كانی پارێزگای سلێمانی 500 هه‌زار دۆنمی چێنراو به‌رهه‌می سه‌وزه‌و میوه‌مان ده‌داتێ، له‌ده‌ره‌وه‌ی ئه‌مه‌ش به‌رهه‌مێكی زۆری میوه‌مان هه‌یه كه له‌ده‌ره‌وه‌ی ئه‌م روبه‌ره‌یه له‌وێنه‌ی هه‌نارو ترێ‌و هه‌نجیرو قۆخ”.\nرزگار حه‌سه‌ن به‌ڕێوه‌به‌ری به‌شی پلان ئه‌وه‌شی به‌ئاوێنه وت “له‌زستاندا زۆترین به‌رهه‌می گه‌نم‌و جۆمان ده‌بێت، له‌هاوینیش خه‌یارو ته‌ماته‌و كوله‌كه‌و لۆبیاو شوتی‌و كاڵه‌ك، به‌جۆرێك به‌شی به‌رهه‌می ناوخۆمان ده‌كات، به‌رهه‌مه‌كانی تریش له‌كاتی خۆیدا”.\nبه‌پێی ئاماره‌كانی به‌ڕێوه‌به‌رایه‌تی كشتوكاڵی سلێمانی ئێستا سلێمانی له‌چاو پارێزگاكانی تردا له‌بارترین ناوچه‌ی كشتوكاڵیه، به‌جۆرێك كه‌ش‌و هه‌واو خاكی هه‌لی ئه‌وه‌ی ره‌خساندوه ببێته ناوچه‌یه‌كی كشتوكاڵی، له‌سه‌رو ئه‌وانه‌شه‌وه سلێمانی خاوه‌نی دو ده‌شتی به‌ناوبانگه كه ده‌شتی (شاره‌زورو بتوێن)ن به به‌ناوبانگرترین ده‌شتی جیهانن.\nرزگار حه‌سه‌ن ره‌سوڵ له‌باره‌ی رۆڵی وه‌زاره‌تی كشتوكاڵ له‌گه‌شه‌دان به‌كه‌رتی كشتوكاڵ وتی “ساڵانی پێشو باشتربوین به‌ڵام ئه‌مساڵ هیچمان پێنه‌كرا به‌هۆی نه‌بونی بودجه‌وه”، وتیشی “نزیكه‌ی 100 هه‌زار جوتیار هه‌یه له‌پارێزگای سلێمانی ئێستا به‌شێكی زۆری ئه‌و جوتیارانه له‌كاره‌كانیان دوركه‌وتبونه‌وه به‌هۆی ئه‌م دۆخه‌وه گه‌ڕاونه‌ته‌وه سه‌ر كشتوكاڵكردن ئه‌مه‌ش له100% راسته چونكه خه‌ڵك ئێستا وابیرده‌كاته‌وه ئه‌گه‌ر به‌شی بژێوی خۆی‌و ماڵومنداڵه‌كه‌ی په‌یدابكات به‌شێك له‌كێشه‌كانی چاره‌سه‌ر ده‌بن”.\nبه‌ڕێوه‌به‌رایه‌تی كشتوكاڵی سلێمانی ئه‌مساڵ 19 ملیارو 500 هه‌زار دیناری له‌پاڵپشتی جوتیاران خه‌رجكردوه كه به‌شێكی بۆ گه‌نم‌و په‌له‌وه‌رو قڕكه‌ری كیمایی بوه.\nله‌باره‌ی داهاتی به‌ڕێوه‌به‌رایه‌تیه‌كه‌وه به‌ڕێوه‌به‌ری به‌شی پلان وتی “ئێمه بۆ داهات كارناكه‌ین، به‌ڵكو بۆ پاڵپشتی جوتیاران كارده‌كه‌ین”.\nهه‌ر به‌گوێره‌ی ئاماره‌كانی كشتوكاڵی سلێمانی له‌بواری به‌رهه‌مهێنانی گۆشتدا، سلێمانی خاوه‌نی 600 هۆڵی په‌له‌وه‌رییه له‌گه‌ڵ چه‌ند پڕۆژیه‌كی شیره‌مه‌نی، 60% كۆی به‌رهه‌می گۆشت له‌ناو پارێزگاكه به‌رهه‌مدێت و 40%یشی له‌ده‌ره‌وه هاورده ده‌كرێت.\nسلێمانی زیاد له‌ڕاده‌ی پێویست گۆشت به‌كارده‌هێنێت ره‌نگه له‌جیهان یه‌كه‌م ناوچه بین كه به‌وشێوه‌یه به‌كاریبهێنین\nرزگار حه‌سه‌ن ئاماژه بۆ ئه‌وه ده‌كات سلێمانی ئێستا پێویستی به‌پڕۆژه‌ی شیره‌مه‌نیه، له‌باره‌ی ساردكه‌ره‌وه كه ئێستا خواستی جوتیارانه وتیشی “ساردكه‌ره‌وه جوتیاران داوای ده‌كه‌ن به‌ڵام له‌سه‌ری رانه‌هاتون هه‌ڵگرتنی شمه‌كیش له‌ناو سه‌لاجه‌كان له‌سه‌ریان گران ده‌كه‌وێت”.\nهه‌رچی له‌باره‌ی به‌كارهێنانی گۆشتیشه‌وه هیچ ئامارێكی نه‌دا به‌ڵام ئه‌وه‌ی نه‌شارده‌وه “سلێمانی زیاد له‌ڕاده‌ی پێویست گۆشت به‌كارده‌هێنێت، ره‌نگه له‌جیهان یه‌كه‌م ناوچه بین كه به‌وشێوه‌یه به‌كاریبهێنین”.\nرزگار حه‌سه‌ن ره‌سوڵ له‌باره‌ی پلانی وه‌زاره‌تی كشتوكاڵه‌وه ئه‌وه‌ی ئاشكراكرد “هیچ پلانێكمان نیه، جوتیاران خۆیان گه‌شه به‌كه‌رتی كشتوكاڵ ده‌ده‌ن، چونكه له‌سه‌ره‌تای ساڵه‌وه داوای بودجه‌مان كردوه له‌مانگی 9 و 10 پاره‌مان بۆ هاتوه، بۆیه كه‌رتی كشتوكاڵ پێویستی به‌پاره‌یه تاوه‌كو گه‌شه‌بكات”.\nئه‌وه‌ی ئێستا سلێمانی هه‌یه‌تی ناوچه‌یه‌كی كشتوكاڵی باشه، به‌جه‌ختكردنه‌وه له‌سه‌ر قسه‌كانی به‌ڕێوه‌به‌ری به‌شی پلان ئه‌م ناوچه‌یە پێویستی به‌پاره‌و پلانێكی باشه تاوه‌كو سلێمانی ببێته ناوچه‌یه‌كی كشتوكاڵی گرنگ‌و سه‌رچاوه‌ی به‌رهه‌می كشتوكاڵی بۆ ناوچه‌كه.\nنووسراوە لە 2016-12-27 12:04 pm


فێستیڤاڵی فیلمی نێودەوڵەتيی سلێمانی دەستیپێكرد\n2017-11-04 12:43 157 جار بینراوە کۆمێنت\nئێوارەی ئەمڕۆ 1/10/2017، لەتەلاری هونەر لەشاری سلێمانی‌و بەدروشمی كەلتورێك بۆ پێكەوە ژیان، دووەمین خولی فێستیڤاڵی فیلمی نێودەوڵەتی سلێمانی دەستیپێكرد.\nلەدەستپێكیشدا، مەلا بەختیار، سەرۆكی فێستیڤاڵ، وتەیەكی پێشكەشكردو پاشان، خەڵاتی "كایا"ی فێستیڤاڵەكەی بە سەڵاحەدین دەمیرتاش بەخشی، كە نادر یەڵدرم بەنوێنەرایەتی بەڕێزیان وەریگرت.\nئەمەی خوارەوەش، دەقی وتەی مەلا بەختیار، سەرۆكی فێستیڤاڵی فیلمی نێودەوڵەتی سێلمانییە..\nبەدڵ، پیرۆزبایی سازدانی دووەمین فێستیڤاڵی فیلمی نێودەوڵەتی لەشاری سلێمانی‌و كوردستان دەكەم.\nبەخێرهاتنی گەرمی یەكەیەكەی میوانەكان دەكەن، لەهەرلایەكەوە هاتوون، لەگۆی زەوی، هاتوون بۆ مەڵبەندێك، شارێك، پایتەختێك، كە شایەنی ئەوەیە، پێی بوترێت پایتەختی رووناكبیری. ببینن، ئەمە فێستیڤاڵەكەیەتی.\nجێی خۆیەتی، رۆژی (26/9) واتا پێنج رۆژ لەمەوبەر، سینەماكارێكی پابەند بەكێشەی نەتەوەكەی‌و بەدیموكراسی، بەئازادی بەشەكانی كوردستان، لەسەنگەردا، ئەم سینەماكارە شۆڕشگێڕە گیانی بەختكرد، ئەویش (مەمەند ئاكسۆ)یە.\nجێی خۆیەتی لێرە لەفێستیڤاڵ، سڵاو بۆ كێلە بەرزەكەی بنێرین. كە هەم لەسەنگەردا پێشمەرگە بوو، هەم لەبەهرەدا، سینەماكاری چارەنوسی نەتەوەیەكەیی‌و هونەر بوو.\nسوپاس بۆ ئەو پێشەكییە، كە بەندەیان بەئێوە ناساند، كە لەخزمەتی سازدانی ئەم فیستیڤاڵەدا بووم. من لەیەكەمین فێستیڤاڵدا وتم: "تازە بناغەكە دانرا، بەڵێندەدەم، كە بەردەوام لەپشتیوانیاندا بم".\nلەئێستاشەوە دەڵێم درۆ مەكەن،! یەك فلسی یەكێتیی نیشتمانیمان خەرج نەكردووە، هیچ كەسێك درۆ نەكات! هەقیقەت ئەوەیە ئەم فێستیڤاڵە بەهاوكاریی‌و سپۆنسەری دەیان سەرمایەداری نیتشمانپەروەری كوردپەروەریی هونەرپەروەریی شاری سلێمانی بەڕێوەچووە!\nبەندە، رووم لەهەر یەكێكیان نابێ، كە ئیشم ئەوەبووە، نەیانوتووە نا..! چونكە وتمان: دووەمین فێستیڤاڵ بەشكۆمەندییەك‌و بەهرەمەندییەكی تر دەسازێ. لەكۆی دەروبەری (50) سەرمایەداری نیشتمانپەروەر، تەنها یەكێكیان كە نامەوێ ناوی بهێنم، چڕوك بوو! ئێستا دەزانێ كێیە! چڕوك بوو بەمانای وشە! ئەوەەی بەخشی، بای ئەوەنەبوو، كە خۆی لەشەوێكی داوەتە تایبەتەكانی خۆی سەرفی دەكات. لەبەرئەوە، بۆمان بەجێهێشت. بەڵام باقییەكەی جێگەی شانازین.\nراستە ئێمە سیاسین‌و لەناو حزبەكەشماندا كادری سەركردایەتین، كۆنگرەكەش شەرەفی پلەیەكی پێداوین، بەڵام كاتێك ئەركێكی ئاوا روبەڕومان دەبێتەوە، پلەو پایە دەچێتە لاوە. خزمەتی هونەر، ئەدەب، وەرزش، رۆشنگەری، دوور لەعەقڵی تەسكی حزبایەتی، ئەمیش دەبێ بە ئەركێكی نەتەوەیی‌و دیموكراسی.\nئەگەر ئەم ئەركانە رانەپەڕێنین‌و ئێمەو مانان لەخزمەتی ئەم هەموو هونەرمەندە ئازیزانەدا نەبین، بێگومان دەبین بەسیاسەییەكی وشك‌و برینگ! ئەوكاتە بەسیاسەتی وشك‌و برینگ، نەك ناتوانین بەهرەكان بپشكوێنین‌و كاروانی شارستانی و رۆشنگەریی گەشە پێبدەین، بەڵكو زیانیش دەگەیەنین. هەر خەریكی تەكەتول‌و فەیسبوك بازیی‌و شكاندنی ئەم‌و ئەو دەبین، كە ئەمانە هیچ نرخێكیان نییە.\nهەناسەیەكی یەك هونەرمەند لەم هۆڵە، هەموو ئەو ئاژاوەگێڕیی‌و قسە نابەجێیانە دەهێنێ، كە بەناوی سیاسەتەوە دەیكەن‌و هیچ پەیوەندییەكی بەسیاسەتەوە نییە. سیاسەت خەلاقییەتە، مۆڕاڵە، پابەندبوونە. بۆیە ئەوەی خەلاقییەت‌و مۆڕاڵی نەبێ لەسیاسەتدا، بێگومان بازرگانی سیاسەتەو ئامادەیە بۆ بازرگانی خۆی هەموو شتێك بكات، بەڵام ئامادەنییە بۆ ئەم بوارە پڕ لەبەهرەو داهێنانە، ساتێكی خۆی ببەخشێت. بۆیە ئەوەی كە من كردووەمە، نەك پێچەوانەی سیاسەت‌و ئەركەكانی سیاسەت‌و پلەوپایەكەمان نییە، بەڵكو بەشێكی دانەبڕاوی ئەركی بەدیهێنانی شارستانییەتی سیاسەتە.\nلەكۆتایدا دەمەوێ تەنها سەرگوزشتەیەكی دنیای تێگەیشتنی ئێمە لەسیاسەت لەشاخەوە باس بكەم.\nئێمە لەشاخ بووین، پانزە ساڵ لەسەنگەر بووین، بەڵام دانەبڕابوین لەهونەر، لەشاخ شانۆگەریمان هەبوو، پێشانگەمان هەبوو، ناوبەناو كە هونەرمەندەكان دەهاتن پێشانگەیان دەكردوە.\nلەشاخ تیپی شەهید كارزانمان هەبوو، گۆرانی‌و سروودمان هەبوو. ئێستا كەلەپوری سروودەكانی یەكێتیی نیشتمانیی كوردستان‌و كۆمەڵەی رەنجدەرانی كوردستان، موچڕك بەلەشدا دەهێنن.\nلەشاخ لەساڵی (1981) بەدواوە، ڤیدیۆیەكیشمان پەیدا كردوو، جار جار فیلمیشیمان بۆ كادرەكان لێدەدا، فیلمی سیاسی.\nشەوێكیان لەماڵی مام جەلال دەعوەت بووین، فیلمی عومەر موختار ئیشی كرد، فیلمی عومەر موختار، یۆڵ، زێت‌و كۆمەڵی لەفیلمە سیاسییەكانمان هەبوو.\nفیلمی عومەر موختار ئیشی كرد‌و هەموومان دانیشتبوین، مام جەلال هۆڵێكی بچوكی هەبوو. عومەر موختار پارتیزان بوو وەكو ئێمە، فیلمەكەشی كە ئەنتۆنی كوین تەمسیلی دەكات، فیلمێكی تابڵێی نایابە، لە گەرمەی شەڕەكاندا مام جەلال زۆر تەفاعولی دەكرد لەگەڵ فیلمەكە. عومەر موختار سەركردەی شۆڕشی مقاوەمەتی ئیتاڵیای داگیركەر بوو، ئیتاڵیای فاشی بوو، مام جەلال-یش رابەری گەورەمان بوو، لەشاخ بووین، لەشەڕدا بووین.\nلەیەكێك لەگرتەكان، مام جەلال تەواو چووبووە ناو گرتەكانی فیلمەكەوەو ببوو بە بەشێك لەپارتیزانەكان‌و لەشەڕەكان.\nلەیەكێك لەشەڕەكاندا ئیتاڵییەكان هێرش دەكەن، پارتیزانەكان پاشەكشە دەكەن، لەپردێك دەپەڕنەوە، مام جەلال هاواری كرد، وتی: دە پردەكە بتەقێننەوە، دە پردەكە بتەقێننەوە، خەتەرە. توابۆوە لەگەڵ ئازارەكانی گەلی لیبیای ئەو سەردەمە. بێگومان ئەو پردە كە نەتەقییەوە، هەڵەیە لەپارتیزانیدا، كە هێرشی رێكخراوت بۆ دێت، دەبێ رێگەكانی هێرشی دوژمن ببڕیت. لە فیلمەكەدا ئەو پردە نەتەقێنرایەوە، بۆیە سوپا چووە ئەودیو پردەكەو لەو شەڕەدا عومەر موختاری سەركردەی لیبیا دەستگیركرا.\nیەكێتیی هەمیشە بەدیدێكی شارستانی سەیری دنیامان كردووە‌و سینەماو هونەر لەلامان گرنگ بووە، یەك هونەرمەند نییە، هاتبێتە ریزی ئێمە، رێزمان نەگرتبێت‌و خزمەتمان نەكردبێت. لەشاریش هەروەها.\nئێستا كە بەردەوامین، ئەركمانە. زۆر سوپاس بۆ كۆمپانیای مەستی فیلم، كە ئەم شەرەفەیان بەمن بەخشی وەكو مەلا بەختیار، لەخزمەتیاندا بم‌و ئەم جەمعەی كە ئێستا لێرەیە‌و ئەو هەموو میوانە ئازیزەی كە لێرەن، دەیسەلمێنێ كە فێستیڤاڵ سەركەوتووە.\nدڵنیاتان دەكەم، هەتا كۆمپانیای مەستی فیلم پێویستی بە بەندە هەبێ، هەر لەخزمەتیاندام، چاوی هەمووتان ماچ دەكەین. بەخێربێن هەموو ئەوانەی كە فلیمەكانیان دەرچووەو نمایش دەكرێن، بێگومان ئەوە پەیوەندی بەلیژنەی هەڵسەنگاندنەوە هەیەو پەیوەندی بەكەسی ترەوە نییە، ئەوانەشی كە فیلمەكانیان دەرنەچووە زۆرە، كەزیاتر لەنۆ هەزار فیلم بۆ فێستیڤاڵ هاتووە. فێستیڤاڵیش دوا وێستگەی خزمەتی داهێنان‌و نییە، بەڵكو یەكێكە لەئەزمونەكان.\nچاوتان ماچ دەكەم، هەموولایەكتان بەخێربێن‌و زۆر سوپاس بۆ هەمووتان.


پەیکەری هێرکول مێژووەكەی بۆ 153 ساڵ بەر لە زایین دەگەڕێتەوە\nپەیکەری هێرکول، پەیکەرێکی لە بەرد دروست کراوە کە مێژووەکەی دەگەڕێتەوە بۆ سەردەمی ئەشکانی و سلوکییەکان و لە تەنیشت ڕێگەی گشتیی ڕۆژهەڵات و ڕۆژئاوای ڕێگەی ئاورێشم لە چیای بێستونی نزیک شاری کرماشانی ڕۆژهەڵاتی کوردستانە. پەیکەری هێرکول لەسەر گاشەیەک بە\nمێژووی مزگەوتی گەورەی سنە\nبە پێی نووسراوە مێژووییەکان بێت، لە سەردەمی سەفەوییەکاندا لە شوێنی مزگەوتی گەورەی سنە مزگەوتێک هەبووە، بەڵام تا دەگاتە سەردەمی قاجارەکان لە ئێران، تەنها منارەیەک لە مزگەوتەکە دەمێنێتەوە و بەشەکانی دیکە بە درێژایی چەند سەدە خاپوور بوونە. لەم سەردەمە\nباڵاخانەی سالار سەعید لە شاری سنە\nباڵاخانەی سالار سەعید، یەکێکە لە باڵاخانە مێژوویی و کەلەپوورییە دیارەکانی شاری سنەی ڕۆژهەڵاتی کوردستان. ئەم باڵاخانەیە ئێستا وەک مۆزەخانەیەکی فەرمیی شار سوودی لێ وەردەگیرێت بۆ نماییشکردنی کۆمەڵێک کەلوپەلی کۆن کە مێژووی هەندێکیان دەگەڕێتەوە بۆ پێش س\nخەسراوا، یەكێك لە پاشماوە مێژووییەكانی سەردەمی میرنشینی ئەردەڵان لە سنە\nباڵەخانەی خەسراوا یان عەمارەتی خەسراوا باڵەخانەیەکی مێژوویی سەردەمی ئەردەڵانە کە لە شاری سنەدایە. بەپێی کەتیبەکەی سەر دەرکەی ئەم تەلارە پێکھاتەکە لە سەردەمی قاجاڕەکاندا بە فەرمانی ئەمانوڵا خانی ئەردەڵان والیی شاری سنە دروست بووە. ئەگەرچی بنیات نانی\nقەڵای دمدم، شوێنەوارێکی دێرین و هێمای خۆڕاگریی کورد\nقەڵای دمدم، قەڵایەکی مێژوویی و شوێنەوارێکی دیرین و پڕ لە ڕەمزی کوردە، لە پارێزگای ورمێ لە ڕۆژهەڵاتی کوردستان کە لە ڕۆژئاوای دەریاچەی ورمێ و لە نزیک گەلی قاسملوو هەڵکەوتووە. قەڵای دمدم، بەرلە ھاتنی ئیسلام بنیاد نراوە و دواتر لە ساڵی ١٦٠٩ بە دەستی "ئ\nهەگمەتانە، یەکەم پایتەختی ئیمپراتۆرییەتێکی کوردی\nهەگمەتانە، گەورە شارێکی شوێنەواریی سەردەمی ئیمپراتۆرییەتی میدییەکانە، بە گوتەی مێژوونووسی یۆنانی هێرۆدۆت، ئەم شارە لە سەردەمی دیاکۆ (٧٢٧-٦٧٥ پێش زایین) یەکەمین پاشای ئیمپراتۆری میدیا بنیاتنراوە. هەڵکەوتەی جوگرافیی هەگمەتانە دەکەوێتە ناوەندی شاری ه\nمزگەوتی دارولئیحسانی سنە، شوێنەوارێکی گرنگی ئایینی لە ڕۆژهەڵاتی کوردستان\nمزگەوتی دارولئیحسان، یان مزگەوتی گەورەی سنە یەکێکە لە گرنگترین شوێنە ئایینییەکانی شاری سنەی ڕۆژهەڵاتی کوردستان کە لە ساڵی ١٨١٢ی زایینی لەلایەن ئەمانوڵڵا خانی ئەردەڵان، والیی ئەوکاتی شاری سنەوە بنیاد نراوە. مزگەوتی دارولئیحسان لە ماوەی چەند سەدەی\nپاش چوار دەیە 51 پارچە شوێنەواری دزراوی بۆکان گەڕێندرانەوە\nەپێی ڕاپۆرتی ماڵپەڕی هەمشەهری ئانلاین_ی ئێران، 51 خشتی نەخشێندراوی ئاسەواری تەپەی قەڵایچیی بۆکان کە هی سەردەمی ماناییەکانە و پێشینەکەی بۆ دوو هەزار و 700 ساڵی پێش زایین دەگەڕێتەوە، پاش ساڵانێک دۆزرایەوە و لە شاری تاران و بۆکان نمایش دەکرێن. بەپێی\nکەرەفتوو بە مانای پەرەستگەی خۆر، یەکێکە لە ناسراوترین شوێنەوارەکانی ڕۆژهەڵاتی کوردستان، دەکەوێتە پارێزگای سنە و لە سێڕێیانی هەر سێ شاری سەقز، دیواندەرەوە و تیکاب هەڵکەتووە و نزیکە لە شاری دیواندەرەوە. هەندێ کەس پێیانوایە؛ گۆڕی هیرکوڵ، پاڵەوانی ئەف\nتاقوەسان شوێنەوارێک لە جیهانیبوونەوە بەرەو لەناوچوون\nماوەی چەند ساڵێکە ڕێکخراوی شوێنەوار و کەلەپووری ئیران لە هەوڵی تۆمارکردنی چەندین شوێنەوارێکی ئەم وڵاتەیە بۆ ناو لیستی کەلەپووری جیهانی، یەکێک لەو شوێنەوارانەی کە حکوومەتی ئێران پلانی بۆ داڕشتووە شوێنەواری دیرینی "تاقوەسان"ە کە دەکەوێتە پارێزگای کرم


کامەران وریا قانع : لیسته‌كه‌ى شیندله‌ر . – WTARIKURD\nئۆسکار شیندله‌ر ئه‌و ده‌وڵه‌مه‌نده کریستیانه ئه‌لمانى یە بوو ، که له کاتى ڕوودانى کوشتنى جوله‌که‌کان له ئه‌وروپا له‌لایه‌ن نازییه‌کانه‌وه له جه‌نگى جیهانى دووه‌م ، هه‌رچى سه‌روه‌تى هه‌بوو به‌کارى هێنا بۆ رزگارکردنى ئه‌وه‌نده‌ى پێ ده‌کرێت ، دواجار سه‌روه‌ته‌که‌ى به‌شى رزگار کردنى (1100 ) جوله‌که‌ی کرد ، که ناوه‌کانیان هه‌مووى له لیستێکدا ئاماده کرد . ئه‌م به‌رێزه له دواى ته‌واو بوونى شه‌ره‌که له ولاتى جوله‌که‌کان زۆرترین رێزى لێنراوه ، ئه‌مرۆ نه‌وه‌یه‌ک هه‌یه پێیان ده‌ڵێن ( جوله‌که‌کانى شیندله‌ر )\nئه‌م فلیمه (7) پاداشتى ئۆسکاریى برده‌وه له ساڵى 1993 ، هه‌روه‌ها ریزبه‌ندى نۆیه‌مه له باشترین سه‌د فلیمى مێژووى سینه‌مایی ئه‌مریکى ، ده‌رهێنه‌رى به توانا ( ستیڤن سبیلبرغ ) فلیمه‌که‌ى به‌رهه‌م هێناوه .\nله‌م فلیمه‌دا چه‌ندین دیمه‌نى ترسناکی تێدایه ، که وا له مرۆڤ ده‌کات بێز له مرۆڤ بوونى خۆیی بکاته‌وه . ئه‌و پرسیاره لاى هه‌مووان ئه‌ورژێنێـت تۆ بڵێت مرۆڤ ئه‌وه‌نده چێژ له کوشتنى مرۆڤ ببینێت ، وه‌کو ئه‌و ئه‌فسه‌ره نازییه که به‌یانیان له خه‌و هه‌ڵده‌ستا هه‌ر بۆ ئاره‌زووى خۆیی له باله‌کۆنه‌کەى ژووره‌که‌ى به قه‌ناسى ده‌ستى چه‌ند که‌سێک ئه‌کوشت ؟\nجوله‌که‌کان له مێژوودا زۆر جوان کار له‌سه‌ر ئه‌و کاره‌ساته ئه‌که‌ن ، له هه‌موو بواره‌کانى ژیان ، سینما ، رۆمان ، شانۆ ، هه‌ڵگرتن و پاراستنى یاده‌وه‌رییه‌کان و …هتد . ئه‌مه چه‌ندین فلیمى نایابه من له‌سه‌ر ئه‌م کاره‌ساته به‌ختم هه‌بووه بیان بینم .\nئه‌م فلیمه‌ش شایه‌نى ته‌ماشا کردنه ، هه‌رچه‌نده نزیکى 3 کاتژمێر ئه‌بێت و جۆرى ره‌ش و سپیه ، به‌ڵام دیسان کارێکى زۆر نایابه .\nکلیک بکەرە سەر ــ فلیمی عەرەبی بۆ بینینی فلیمەکان\nکلیک بکەرە سەر سمبولەکانی خوارەوە ، ئەم بابەتە بنیرە بۆ هاوڕێکانت


هۆكاری سەردانەكەی وەزیری بەرگری ئەمریكا بۆ عیراق ئاشكرا دەبێت – تۆڕی میدیایی خەڵک\nهۆكاری سەردانەكەی وەزیری بەرگری ئەمریكا بۆ عیراق ئاشكرا دەبێت\n2019/02/12 - 4:25 PM\nسەرچاوەیەكی ئەمریكایی ئاگادار، ئامانجی ڕاستەوخۆی سەردانەكەی پاتریك شانەهان، وەزیری بەرگری ئەمریكا بەوەكالەت بۆ عیراق ئاشكرا دەكات.\nسەرچاوەكە بە ئاژانسی (فرانس پرێس)ی ڕاگەیاندووە، “شانەهان لە سەردانەكەیدا چاوی بە عادل عەبدولمەهدی، سەرۆك وەزیران دەكەوێت، تا دڵنیای بكاتەوە سەبارەت بە خواستەكانی پنتاگۆن لەدوای لێدوانەكانی دۆناڵد ترەمپ سەبارەت بە مانەوەی هێزەكانی ئەمریكا لە عیراق بۆ چاودێری كردنی ئێران”.\nبە وتەی سەرچاوەكە، “شانەهان، لەگەڵ بەرپرسانی عیراق بابەتی بوونی هێزەكانی ئەمریكا لە عیراق لە دوای پاشەكشەكردنی هێزەكانیان لە سوریا، تاوتوێ دەكات”.\nسەرلەبەیانی ئەمڕۆ سێ شەممە، شانەهان بە سەردانێكی كتوپڕ و ڕانەگەیەندراو گەیشتە عیراق.\nسەرچاوەیەكی بەرپرسیش لەبارەی سەردانەكەوە بە (فرانس پرێس)ی ڕاگەیاندووە، “شانەهان لە ئەفغانستانەوە بە سەردانێكی ڕانەگەیەندراو گەیشتە بەغدا، تا چاوی بە بەرپرسانی عیراقی بكەوێت و هێزەكانی ئەمریكا لە عیراق بەسەربكاتەوە”.\nپێشتر دۆناڵد ترەمپ، سەرۆكی ئەمریكا ڕایگەیاندبوو، “هێزە ئەمریكاییەكان كار بۆ چاودێریكردنی ئێران دەكەن لە بنكەی عەین ئەسەدەوە” كە لە كۆتایی ساڵی ڕابردوودا سەردانی كردبوون.\nهەروەها ترەمپ باسی لە خەرجكردنی سامانێك كردبوو لە بنكەكەدا، كە دەكەوێتە ئەنباری خۆرئاوای عیراق و تەئكیدی لەسەر پارێزگاری لەو بنكەیەش كردبۆوە لەلایەن واشنتۆتەوە.\nلێدوانەكانی ترەمپ بووە مایەی ناڕەزایی لە بەغدا. لەو بارەیەوە بەرهەم ساڵح، سەرۆكی عیراق ڕایگەیاندبوو، سەرۆكی ئەمریكا مۆڵەتی لە بەغدا وەرنەگرتووە تا هێزەكانی لە خاكی عیراقەوە چاودێری ئێران بكەن.\nهەر لەو چوارچێوەیەدا ژمارەیەك لە سەركردە عیراقییەكان، قسەكانی ترەمپ-یان بە پێشێلكاری بۆ سەروەری عیراق لەقەڵەمدابوو.\nئەمریكاعادل عەبدول مەهدیعيراقهێزەكانی ئەمریكا\nكچە خوێندکارێکی دیکەی كورد بۆ خوێندن بەرەو ژاپۆن بەڕێكەوت\nپارتی كاندیدەكەی بۆ جێگری سەرۆكی پەرلەمان ئاشكراكرد


کوردیپێدیا - جەمال نەبەز بۆ ڕەفیق حیلمی\n📝 جەمال نەبەز بۆ ڕەفیق حیلمی | پۆل: بەڵگەنامەکان | زمانی بابەت: 🏳 کوردیی ناوەڕاست\nجەمال نەبەز بۆ ڕەفیق حیلمی\nمامی گەورە و خۆشەویست جەنابی مامۆستا رەفیق بەگ\nهەموو کاتێکت خۆشی...\nلەپاش هەواڵ پرسینێکی دڵسۆزانەی خۆشەویستانەی کوردانە هیوام وایە لە ئەوپەڕی شادی و بەختیاری و لەش ساخیدابن و هەرگیزا و هەرگیز ناخۆشی و خەفەتباری و لەش بەبابری بەخۆتانەوە نەبینن.\nگەلێ خۆم بە گوناهبار ئەزانم کە تا ئێستا وەرامی کتێبە نایابەکەتانم نەداوەتەوە بێ گومان خۆتان لە بەزمو رەزمی معلم شارەزان هیچ پێویست ناکا بۆتان باس بکەم تەنیا ئەوەندە هەیە کە کتێبەکەم پێ گەیشت وەک کابرایەکی تینوی پەرێشان لە چۆڵێکی کاکی بە کاکی بیابانا لێی بقەومێ و لەپڕ بگاتە کانی و ئاوێ و هەتا پێی ئەکرێ دەم بخاتە ئاوەکەوە و ئەگەر زگی بیگرێ چۆڕ بڕی بکات، منیش بە چەشنی ئەو تینیوە هەر لەگەڵ ئەو یادگارە بەنرخەم گەیشتە دەست تا دوا لاپەڕەیم خوێندەوە بێ گومان من لە وزەمانییە بەتان و پۆی ئەو رەنجە پێ لەگەنجەدابیم چونکە هەرچییەک بڵێم هێشتا هەرناتەواوە بەڵام هەر ئەوەندەم پێ ئەکرێ کە دەستەودۆعا رووبکەمە خوای گەورە کە هەتا هەتایە بۆ ئێمەت بهێلێ و لەسەر ئەم رێگەیە بەردەوامت کا بۆ خزمەتی گەلووڵات.\nهیوام وایە کە لێم بوووری لە دواکەوتنی نامەوە درێخی کردن، چونکە پێغەمبەر فەرموویەتی (العزر عند کرام الناس مقبول)، ئیتر ئومێدەوارم کە لە کەموکورتی نامەکشم ئەم بەخشن چونکە بە دەم ناگێرێتەوە کە لەم رۆژانەدا لە چ فەلاکەتی و ماندوویەتیەکداین.\nفاضل افندی و کاک نەریمان و هەموو برادەران سەلامت لێ ئەکەن و دۆعای خێرت بۆ ئەکەن. خۆم زۆر سەلامم هەیە بۆ (مامۆستا)! بەشیر و کاک عارف و گشت دۆستان. ئیتر هەر بە بەرزی بت بینم چاوەکەم.\n1. 👁 08-06-1956\n📅 رۆژی دەرچوون: 08-06-1956\n➕ ئەم بابەتە لەلایەن: (جوان عومەر ئەحمەد)ەوە لە: Oct 12 2020 6:10PM تۆمارکراوە\n📷 فایلی وێنە 1.0.1 90 KB Oct 12 2020 6:11PM جوان عومەر ئەحمەد


سەرکەوتنی فەرەنسا بۆ یاری کۆتایی بە سودی پرتوگال نەبوو! – NISHAN PRESS\nپاش ئەوەی شەوی چوار شەممە ٢٠١٦/٧/٦ پرتوگاڵ لە یاری پێش کۆتایی بە دوو گۆڵی بێ بەرامبەر لە وێلزی بردەوەو سەرکەوت بۆ یاری کۆتایی خوڵی یۆرۆی ٢٠١٦، وە شەوی ٢٠١٦/٧/٧ فەرەنساش بە هەمان شێوە بە دوو گۆڵی بێ بەرامبەر لە ئەڵمانیای پاڵەوانی مۆندیاڵی ٢٠١٤ی بردەوە، بەم شێوەیە هەردوو وڵاتی فەرەنساو پرتوگال مانەوە بۆ یاری کۆتایی یۆرۆی ٢٠١٦، وا بڕیارە رۆژی یەک شەممە ٢٠١٦/٧/١٠ کاتژمێر ١٠:٠٠ ی شەو بە کاتی هەرێمی کوردستان یاری کۆتایی ئەنجام بدرێت.\nبەڵام سەرکەوتنی فەرەنسای خاوەن یاریگا بە سودی پرتوگال نەبوو بۆ یاری کۆتایی، ئەگەر ئەڵمانیا سەربکەوتایە بۆ یاری کۆتایی راستەوخۆ پرتوگال بەشداری پاڵەوانێتییەکی تری جیهانی دەکرد ئەویش جامی کیشوەرەکان بوو، چونکە لە جامی کێشوەرەکاندا هەموو پاڵەوانی کیشوەرەکان و پاڵەوانی مۆندیاڵ بەشداری دەکەن، لەبەر ئەوەی ئەڵمانیا پاڵەوانی مۆندیاڵ بوو وە لە کیشوەری ئەوروپا بوو راستەوخۆ دووەمی کیشوەری ئەوروپا کە پرتوگال دەکات بەشداری جامی کیشوەرەکانی دەکرد. بەڵام لە ئێستاداو بە دۆڕاندنی پرتوگاڵ بەرامبەر فەرەنسا جامی کیشوەرەکانی لە دەست دەچێت.\nوە لەلایەکی ترەوە شارەزایانی بواری وەرزشی وای لێکدەدەنەوە فەرەنسا نزیکتر بێت لە بردنەوەی جامی یۆرۆی ٢٠١٦ چونکە خاوەن یاریگایەو وە بەبپێی لێکدانەوەی مۆندیاڵی ١٩٩٨ کە فەرەنسا بۆ یەکەم جار ئەو نازناوەی بردەوە بە ئەنجامی سێ گۆڵی بێ بەرامبەر لە خاکی خۆیدا بوو!\nلەبەر ئەوە بردنەوەی فەرەنسا بە سودی پرتوگال نەبوو!!\nمیسی بەدوای ئەم منداڵە عیراقییەدا دەگەڕێت!!\nمۆرینیۆ: یەکەمجارە لەئەرکى راهێنەرایەتى یانەیەک دووربخرێمەوە و هەمیشە خۆم دەستم لەکارکێشاوەتەوە


به‌ڤیدیۆ.. پۆلیسی سلێمانی دانپێدانانی ئەو ژنە بڵاودەکاتەوە کە لەلایەن باندێكه‌وه دەستبەسەر کرابوو\nباندێكی 5 كه‌سیی به‌تۆمه‌تی به‌كارهێنان‌و بازرگانییکردن به‌ماده هۆشبه‌ره‌كان ده‌ستگیركران\nئه‌مرۆ 2019/2/11، نه‌قیب سه‌ركه‌وت ئه‌حمه‌د به‌رێوه‌به‌ری به‌شی راگه‌یاندن‌و په‌یوه‌ندییه‌كانی به‌رێوه‌به‌رایه‌تی پۆلیسی پارێزگای سلێمانی له‌كۆنگره‌یه‌كی رۆژنامه‌وانیدا ده‌ستگیركردنی باندێكی پێنج كه‌سیی راگه‌یاند به‌تۆمه‌تی به‌كارهێنان‌و بازرگانییكردن به‌ماده هۆشبه‌ره‌كان.\nنه‌قیب سه‌ركه‌وت وتی، ئاشكرابونی بانده‌كه به‌هۆی دیارنه‌مانی ئافره‌تێكه‌وه بو له‌شاری سلێمانی، له‌لایه‌ن بنكه‌كانی سه‌رچنارو پیره‌مه‌گرون‌و به‌شی پۆلیسی نه‌هێشتنی تاوانه‌وه به‌دواداچون‌و لێكۆڵینه‌وه بۆ دۆزینه‌وه‌ی ئافره‌ته‌كه ئه‌نجامدرا، دواتر هێزه‌كانی پۆلیس توانیان رۆژی 2019/2/10 ئافره‌ته‌كه له‌ناحیه‌ی پیره‌مه‌گرون له‌باخێكدا بدۆزنه‌وه كه ده‌ستبه‌سه‌ركرابو.\nوتیشی، ئه‌و ئافره‌ته هاورێی یه‌كێك له‌تۆمه‌تباره‌كان بوه، دوای ئه‌وه‌ی كه چونه‌ته باخه‌كه دواتر رێگه‌یان نه‌داوه بێته ده‌ره‌وه، چونكه ماده‌ی هۆشبه‌ریان پێبووه بۆئه‌وه‌ی ئاشكرایان نه‌كات.\nنه‌قیب سه‌ركه‌وت راشیگه‌یاند، له‌لایه‌ن هێزه‌كانی پۆلیسی سلێمانییه‌وه له‌و باخه‌دا چوار تۆمه‌تبار ده‌ستگیركران، دوای پشكنینی باخه‌كه توانرا ده‌ستبگیرێت به‌سه‌ر بڕی نیو كیلۆگرام ماده‌ی هۆشبه‌ردا. هه‌روه‌ها خاوه‌نی باخه‌كه كه تۆمه‌تباری سه‌ره‌كییه تونرا له‌ناو شاری سلێمانی ئه‌ویش ده‌ستگیربكرێت‌و له‌ناو ئوتومبیله‌كه‌یدا ده‌ستبگیرێت به‌سه‌ر بڕێك ماده‌ی هۆشبه‌ری دیكه‌دا.\nله‌ئێستادا سه‌رجه‌م تۆمه‌تباره‌كان به‌ندن به‌بریاری دادوه‌رو به‌پێی ماده‌ی 14ی ماده هۆشبه‌ره‌كان‌و 393 له‌یاسای سزادانی عێراقی.\nنه‌قیب سه‌ركه‌وت ئه‌حمه‌د رونیكرده‌وه كه له‌میانه‌ی هه‌ڵمه‌ت‌و چالاكییه‌كانی شه‌وانه‌ی هێزه‌كانی پۆلیسی پارێزگای سلێمانی بۆ ده‌ستگیركردنی تۆمه‌تباران‌و كه‌سانی له‌یاسا ده‌رچو، له‌چه‌ند رۆژی رابردودا توانرا 10 تۆمه‌تبار ده‌ستگیربكرێت به‌تۆمه‌تی ته‌قه‌كردن‌و دروستكردنی شه‌ڕو پشێوی، ده‌ستیشگیراوه به‌سه‌ر ئه‌و چه‌ك‌و كه‌لوپه‌لانه‌ی پێیانبووه‌و له‌ئێستادا تۆمه‌تباران به‌بریاری دادوه‌ر به‌ندن.\nنه‌قیب سه‌ركه‌وت ئه‌حمه‌د ئه‌وه‌شی خسته‌رو كه له‌چه‌ند چالاكییه‌كه‌دا له‌لایه‌ن هێزی تایبه‌تی به‌رێوه‌به‌رایه‌تی پۆلیسی پارێزگای سلێمانییه‌وه ده‌ستگیراوه به‌سه‌ر چوار پارچه چه‌كی بێ مۆڵه‌تدا (سێ ده‌مانچه‌و یه‌ك كڵاشینكۆف)و خاوه‌نه‌كانیان روبه‌روی دادگا كراونه‌ته‌وه. هه‌روه‌ها نزیكه‌ی 200 په‌رده‌و له‌زگه‌ی ره‌شی جامی ئوتومبیل لێكراوه‌ته‌وه‌وه.


ژینگە :: 27/08/2019 :: 149 جار بینراوە\nژینگە :: 22 کاتژمێر پێش ئێستا\nوەك دەربڕینی هاوخەمی بۆ سووتانی دارستانەكانی ئەمازۆن و هاوكات زیاتر سەوزكردنی ژینگە و سروشتی هەڵەبجە، هەڵمەتێك بۆ سەوزكردنی ژینگەی هەڵەبجە راگەیەنرا.\nد. ئازاد مستەفا، بەڕێوەبەری گشتی تەندروستی هەڵەبجە ئەمڕِۆ سێشەممە 27ی ئابی 2019بە دواڕۆژی راگەیاند "وەك دەربڕینی هاوخەمییەك بۆ سووتانی دارستانەكانی ئەمازۆن كە ماوەی چەند رۆژێكە ئاگریان تێبەربووە، ئێمە ئەم بابەتەمان بە دەرفەت زانی كە لە هەڵەبجەوە هەڵمەتی سەوزكردنی شارەكەمان رابگەیەنین و ئەمڕۆش لەبەردەم نەخۆشخانەی بەركەوتوانی چەكی كیمیایی هەڵمەتێكی نەمام ناشتنمان دەستپێكرد".\nئاماژەی بەوەشكرد، هەڵمەتەكە بۆ ماوەی هەفتەیەك بەردەوامیی دەبێت و سەرجەم هاووڵاتیان و كارمەندانی تەندروستی و فەرمانبەرانی بەڕێوەبەرایەتییەكانی دیكەش دەتوانن بە ناشتنی نەمامێك لە هەر شوێنێكی هەڵەبجەدا بێت بەشداری بكەن لە سەوزكردنی ژینگە و سروشتی هەڵەبجە و پاكڕاگرتنی ژینگەی شارەكەمان.\nبەڕێوەبەری تەندروستی هەڵەبجە ئەوەشی خستەڕوو، هەڵمەتەكەمان لە ئەمڕۆوە دەستپێكردووە و تا یەك هەفتە بەردەوامیی دەبێت، هەروەها ئەنجامدانی ئەم هەڵمەتە ژینگەییە گرنگی خۆی دەبێت لە زیاتر سەوزكردنی ژینگەی شارەكەمان و هەروەها بەخشینی سیمایەكی جوانتر بە سروشتی هەڵەبجە، بۆیە زۆر گرنگە هاووڵاتیان بە سەرجەم چین و توێژەكانەوە بەشداری ئەم هەڵمەتە بكەن.\nژینگە :: 21 کاتژمێر پێش ئێستا


داعش تەنیا لە مانگی ئابدا ١٠٠ هێرشی ئەنجامداوە - پرس میدیا\nHome Unlabelled داعش تەنیا لە مانگی ئابدا ١٠٠ هێرشی ئەنجامداوە\nداعش تەنیا لە مانگی ئابدا ١٠٠ هێرشی ئەنجامداوە\nپرس میدیا 9/04/2020 02:04:00 pm\nبه‌گوێره‌ى هه‌ڵسه‌نگاندنێكى يه‌كێتيى تۆژينه‌وه و شرۆڤه‌كردنى تيرۆر "TRAC"، چه‌كدارانى داعش ته‌نها له مانگى ئابى ئه‌مساڵدا به‌رپرسيارێتى ئه‌نجامدانى 100 كرده‌وه‌ى تيرۆريستييان له سه‌رتاسه‌رى عێراقدا گرتوەته ئه‌ستۆ.\nيه‌كێتييه‌كه ئ رایگەیاندووە، ئه‌و كرده‌وه تيرۆريستييانه‌ى دراوه‌ته پاڵ ئه‌م رێكخراوه توندڕه‌وه به به‌راورد له‌گه‌ڵ مانگى ته‌مموزى ئه‌مساڵ به رێژه‌ى 25% زيادى كردووه.\nهەروەها جه‌ختي لەوەکردووەتەوە، "هێرشه‌كانى داعش به پله‌ى يه‌كه‌م له‌و ناوچانه چڕبوونه‌ته‌وه كه پێشتر له‌ده‌ست گرووپه توندڕه‌وه‌كان ئازاد كرابوون".\nهاوکات به‌گوێره‌ى تۆڕى "فۆكس نيوز"ى ئه‌مريكى زيادبوونى ئەو هێرشانه ئاماژه‌يه بۆ ئاراسته‌يه‌ك كه جێگه‌ى نيگه‌رانييه و خۆى له‌سه‌رهه‌ڵدانه‌وه‌ى داعش ده‌بينێته‌وه به شێوه‌يه‌كى به‌رچاو له‌ڕێگه‌ى چه‌ند گرووپێك له شانه نووستووه‌كان، كه ئه‌مه‌ش هۆى نيگه‌رانييه له‌سه‌ر ئاستى هه‌رێمى و جيهانيى.\nجێى وه‌بيرهێنانه‌وه‌يه، دواى چه‌ندين شه‌ڕى خوێناوى كه زياتر له سێ ساڵى خاياند، عێراق له كۆتايى ساڵى 2017 "سه‌ركه‌وتن"ى به‌سه‌ر ئه‌و رێكخراوه توندڕه‌وه راگه‌ياند، به‌ڵام چه‌كدارانى ئه‌و رێكخراوه توندڕه‌وه هێشتا له‌تواناياندايه هێرشه بكه‌نه سه‌ر هێزه ئه‌منييه‌كان له ناوچه دووره ده‌سته‌كان له باكوور و رۆژئاواى عێراق.\nBy پرس میدیا at 9/04/2020 02:04:00 pm


هێزە ئەمەریکییەکان دەتوانن گیانی ئەو عێراقییانە بپارێزن کە لە جەنگی داعشدا دەكوژرێن؟ - Yalla\nهێزە ئەمەریکییەکان دەتوانن گیانی ئەو عێراقییانە بپارێزن کە لە جەنگی داعشدا دەكوژرێن؟\nسەلام زێدان – یەڵلا / بەغدا\nهاوپەیمانیەتى هێزە نیشتمانیەکان کە گردبوونەوەى هێزە سوننەکانە، داوای بڵاوەپێکردنی هێزی ئەمەریکی دەکات لە عێراق بۆ دەرکردنی رێکخراوی داعش، ئەمەش کاردانەوەی جیاوازی لێکەوتووەتەوە لە نێوان ئەوانەی دەیانەوێت یارمەتی بدرێن بۆ دەرکردنی داعش و ئەوانەشی توانای هێزە ئەمنییەکان لە رزگارکردنی ناوچەکان رەت دەکەنەوە.\n(محمد کەربولی) ئەندامی هێزە چەکدارەکان بە یەڵلا-ی راگەیاند: “داواکاری هاتن و بڵاوەپێکردنی هێزی ئەمەریکی لە عێراق لەوەوە هات کە دەخوازرێت هێزە بەرەنگاربووەکان زیاتر بکرێن بەرامبەر بە داعش کە هێزی هێزە چەکدارەکانی عێراقی لاوازکردووە، ئەمە جگە لە زۆربوونی رۆڵی میلیشایاکان کە هەندێک ناوچەیان تێکداوە.\nئامانجیش لەم داواکارییە یارمەتیدانی هێزە ئەمنییەکانە لە رزگارکردن و گەڕاندنەوەی ئاسایش و سەقامگیری بۆ سەرجەم ناوچەکان. ئێستا هاوپەیمانییەکی نێودەوڵەتی بە سەرۆکایەتی ئەمەریکا و هەندێک راوێژکاری سەربازی ئەمەریکی لە سەربازگەی (عەین ئەسەد) و (حەبانیە) هەیە، کە ئەوەش وامان لێدەکات بیر بکەینەوە لە گرنگی پاککردنەوەی عێراق لە داعش و میلیشیاکان.”\nئێستا ٣٦٠٠ سەربازی ئەمریکی لە عێراقن بۆ یارمەتیدانى هێزە عێراقیەکان لەرووی راهێنان و لۆجیستیەوە. هەفتەى پێشوو چەند بەپرسێکی ئەمریکی رایانگەیاند کە “سەدان، نەوەک هەزاران” هێزی ئەمریکی لەرێگان بۆ عێراق. بەڵام وەزیری بەرگری ئەمریکا ئەشتۆن کارتر رۆژی پێنج شەممە رایگەیاند کە ژمارەى سەربازە ئەمریکیەکان “بەشێوەیەکى زۆر زیاد دەکات لەگەڵ بەرەوپێشچوونى جەنگ” لە دژی رێکخراوی داعش.\nهاوپەیمانی کوردستان پشتگیری لە بڵاوەپێکردنی هێزەکانی ئەمەریکا دەکات بۆ دەرپەڕاندنی داعش. موحسین سەعدون، جێگری سەرۆکی کوتلەی هاوپەیمانی کوردستان لە پەرلەمانی عێراق، بە یەڵلا-ی گوت: “بڕیاری جەنگانی داعش و پلانەکانی لە دەرەوەی ئیرادەی عێراقییەکانە و دوای دەرکردنی ستراتیژی رووبەڕووبوونەوەی داعش لە لایەن ئەنجوومەنی پیرانی ئەمەریکاوە، ئەوە ئەمریکییەکانن کە بڕیاری دەستوەردان لە هەر وڵاتێک بدەن.”\nهەروەها گوتیشی: “بوونی ئەمەریکییەکان لە عێراق راستە. ئێستا ٣٥٠٠ سەربازی ئەمەریکی لە عێراقن، جگە لەوانەی باڵیۆزخانەی ئەمەریکا و هێزە تایبەتەکان کە ئەرکی نهێنییان لەسەرە، هەروەها کۆنترۆڵی ئاسمانی عێراق دەکەن لە رێگای هاوپەیمانی نێودەوڵەتییەوە. باسکردنی بابەتی سەروەریش زۆر کۆن بووە.”\nیەکێک لە راهێنەرە ئەمریکیەکان راهێنان بە سەربازێکی عێراقی دەکات کە کەمپی تاجی لە باکوری بەغدا. ٢٤ ئازاری ٢٠١٥.Credit: defense.gov\nبەڵام حکوومەتی عێراقی رەتیکردەوە رەزامەندی لەسەر هەر داواکارییەک بۆ هاتنی هێزی بیانی بۆ جەنگی دژ بە داعش بدات. (سعد حەدیسی) وتەبێژی نووسینگەی سەرۆک وەزیرانی عێراق بە یەڵلا-ی گوت: “داواکارییەکەی ئەم دواییە بۆ بڵاوەپێکردنی هێزەکانی ئەمەریکا لە عێراق نوێنەرایەتی (یەکێتی هێزەکان) ناکات بەڵکو تەنها ڕای یەکێکە لە ئەندامەکانی. حکوومەتی عێراقی هەڵوێستی روونە بەرامبەر رەتکردنەوەی هەر بیانییەک لە عێراق بەڵام تەنها پێویستیمان بە پشتیوانی و راوێژکردن بە هەماهەنگی هەیە.”\nهەروەها لە درێژەدا قسەکانیدا گوتی: “ئەو پێشکەوتنانەی لە شاری رومادی بەدەست هاتوون بەڵگەیە لەسەر توانای هێزە ئەمنییەکانی عێراق.” داواشی لە وڵاتان کرد کە لە ڕێی راهێنان و پڕچەککردن و ئاسمانەوە یارمەتی هێزە ئەمنییەکان بدەن بۆ رزگارکردنی ناوچەکان.”\nلای خۆیەوە، (واسیق هاشمی)، سەرۆکی کۆمەڵەی عێراقی بۆ دیراساتی ستراتیژی، بە یەڵلا-ی گوت: “گفتوگۆکان لەسەر گرنگی بڵاوەپێکردنی هێزەکانی ئەمەریکا لە عێراق کاردانەوەیە و نیشانەی ئەزموونی سیاسی نییە.” هەروەها جەختی کردەوە کە کێشەی عێراقییەکان لە لایەن کەسەوە چارەسەر ناکرێت جگە لە خۆیان، بەتایبەتی کە ستراتیژی باراک ئۆباما سەرۆکی ئەمەریکا نایەوێت دەستوەردانی زەمینی لە هیچ شوێنێک بکات.\nباسی لەوەش کرد کە ئەم لێدوانانە سەرکەوتوو نابن لەبەر ئەوەی ئێستا هێزە ئەمنییەکان پێشکەوتنیان لەسەر زەوی بەدەستهێناوە و پێویستە پشتگیری بکرێن و گوتی: “رێگەدان بە دەستوەردانی ئەمەریکی رێ خۆشدەکات بۆ دەستوەردانی ئێران و سعودیە و تورکیا .”\nسەبارەت بە رەخنەی هەندێک لایەنی سیاسی لەو داواکارییەی (یەکێتی هێزەکان) بۆ بڵاوەپێکردنی هێزەکانی ئەمەریکا بە مەبەستی پاککردنەوەی شارەکان لە دەستی داعش، کەربولی گوتی: “رەخنەگرانی بانگەوازی بڵاوەپێکردنی هێزە ئەمنییەکان لە عێراق ئەوانەن کە داگیرکاری ٢٠٠٣یان هێنا. هەزارەها کەس لە عێراقییەکان دەمرن بۆ پاککردنەوەی چەند مەترێک لە ژێر دەستی کۆنترۆڵی داعش.”\nshort URL: https://yallairaq.com/ku/UghuA\nداعش خەڵکی ناوچەى سۆفییە وەک قەڵغانی مرۆیی بەکار دینی\nپێدەچێت کارەبای عێراق بەرەو باشتر بڕوات


خەباتمێدیا: نرخی یەک فەردە ئارد لە بازاڕدا دەهێندە گرانتر بووە و لە 67هەزار گەیشتۆتە 640هەزارتمەن و دوابەدوای ئەم گرانبوونە نرخی نان دووهێندە گرانتر بووە. ئەمە لە کاتێکدایە کە نرخی ڕۆن، مریشک، هێلکە و هەمووبەرهەمەکانی شیر گران بووە و لەمەبەدواوە نرخیان بە شێوەی ئازاد هەژمار دەکرێت.\nسەرەڕای ئەوەیکە بەرپرسانی ڕژیم باس لەوە دەکەن کە تەنیا نرخی ئەم بەرهەمانە گران دەبێت، بەڵام لە بازاڕدا بە پێچەوانەوە نرخی هەمووشتێک گرانتر بووە.\nبە پێی هەواڵەکانی ناوخۆی ئێران، بازاڕی برینجی ئێرانی کونتڕۆڵ ناکرێ و نرخی هەر کیلۆ برینج لە بازاڕدا گەیشتۆتە 120هەزار تمەن. لەساڵی 1398 سوبسیت لەسەر خۆراکی برینج هەڵگیرا و ئەمە بووە هۆی پەرەسەندنی نرخی ئەم خۆراکە و ئێستا لە سەر سفرەی هەژاران نەماوە.\nڕێکه‌وت: 2022-05-16 19:27:03


ئاری – Denegkan\nHome / Articles Posted by ئاری\nخەنجەرەکەی نەوشیروان مستەفا\nWritten on August 9, 2012, by ئاری\nلە دوا چاوپیکەوتنیدا، نەوشیروان مستەفا، ڕێکخەری گشتی بزوتنەوەی گۆران، مەسجێکی سیاسی دابەگوێی دەسەلاتدارانی کوردستاندا، کە لە مێژوو و دوور و نزیک وێنەی نەبووە، بە تایبەتی تر کە دوو هیزی Continue Reading »\nComments Off on خەنجەرەکەی نەوشیروان مستەفا\nهاوڵاتییان لە نێوان تۆلیرانس و ڕقی نەتەوەدا\nWritten on July 28, 2012, by ئاری\nلە ژمارە ٢٢٠ ی رۆژنامەی “ڕووداو” دا ڕیپۆرتاژێکم بەرچاو کەوت لەسەر “حەیدەر موئەیەد”، ئەو قوتابییەی لەسەر کۆمێنتێکی فەیسبووک، لە بەرنامەی تواناسازی دورخراوەتەوە و کەسوکارەکەی بری پارەی تێچووی ساڵی Continue Reading »\nComments Off on هاوڵاتییان لە نێوان تۆلیرانس و ڕقی نەتەوەدا\nکۆبونەوەکەی نێوان گۆڕان و یەکێتی\nWritten on May 25, 2012, by ئاری\nهەر جارێک گۆڕان و یەکیتی کوبوبێتنەوە، یەکێتی مەرامێکی بەو کۆبونەوانە هەبووە، مەرامێک نەک بۆ ئاسایی کردنەوەی بارودۆخەکەیان لەگەڵ گۆڕان وەک دوو هێزی سیاسی جیاواز، بەڵکو مەرام بەو مانایەی یەکێتی ویستویەتی Continue Reading »\nComments Off on کۆبونەوەکەی نێوان گۆڕان و یەکێتی\nباوەشی گەرمی سەرۆکەکان جێگەی هەڵەبجەی تیانابێتەوە\nWritten on March 20, 2012, by ئاری\nبۆئەوەی لە گوتاری سیاسییەکان بگەین، پێویستمان بە ڕوانینە لە کاروکرداریان، چونکە گوتار و قسە، بێکردار، واتای هیچ دەدات بەدەستەوە، یاخود لە باشترین کاتەگۆریدا قسەکان بۆش و بێ واتا دەمێننەوە.هەموو Continue Reading »\nComments Off on باوەشی گەرمی سەرۆکەکان جێگەی هەڵەبجەی تیانابێتەوە\nدوو ڕووداوی لەیەک چوو ………… بەڵام جیاواز\nWritten on March 8, 2012, by ئاری\nساڵی ١٩٨١ کاتێک ڕۆناڵد ڕیگن، دەبێتە سەرۆکی ولایەتە یەکگرتوەکانی ئەمەریکا، لە یەکەم وتاریدا، قسەیەک دەکات، کە بەشێکی زۆری سیاسییەکانی ئەمەریکا دەهەژێنێت، بە ڕادەیەک تا ئێستاش قسەکەی ڕیگن لەناو گوێچکەی ئەمەریکیەکاندا Continue Reading »\nComments Off on دوو ڕووداوی لەیەک چوو ………… بەڵام جیاواز\nکابینەی حەوتەمی حکومەتی هەرێم\nWritten on January 18, 2012, by ئاری\nئەوەی هەتا ئێستا نا ڕاستەوخۆ لەلایەن یەکێتی و پارتییەوە باسی لێوە دەکرێت، وەرگرتنەوەی پۆستی سەرۆکی حکومەتە لە یەکێتی دانەوەیەتی بە پارتی، نێچیرڤان بارزانیش کاندیدی یەکەم بۆ ئەو پۆستە. هەرچەند هەتا Continue Reading »\nComments Off on کابینەی حەوتەمی حکومەتی هەرێم\nکاک جەلال و مام نەوشیروان….\nWritten on January 12, 2012, by ئاری\nقسەیەک لەسەر پەیوەندییە تەلەفۆنییەکەی نێوان سەرکردەی یەکەمی یەکێتی و گۆڕان ئاری ئەبوبەکرڕەنگە هیچ کەس هێندەی ئەم دوو سیاسیە بە ناوهێنانی پێشگری خۆی بۆ بەرامبەرەکەی و بەکارهێنانی پێشگری ئەوی تر بۆ خۆی( Continue Reading »\nComments Off on کاک جەلال و مام نەوشیروان….\n(هەڵوەشاندنەوەی) حکومەتی هەرێم نمونەی هەڵماتێکیدەستکەلا\nWritten on April 16, 2011, by ئاری\nکە منداڵ بووین، لە کاتی موشێن و هەڵماتێندا، کام هەڵمات دەستمان زۆر پێی ڕابهاتایە و بردنەوەی بۆ بەدەست بهێناینایە و زۆرترین نیشانەی بپێکایە، ناومان دەنا”دەستکەلا”،هەلماتی دەستکەلا ئەوەندە ئازیز بوو لامان Continue Reading »\nComments Off on (هەڵوەشاندنەوەی) حکومەتی هەرێم نمونەی هەڵماتێکیدەستکەلا\nبراوە و دۆڕاوەکانی هەڵبژاردنی پێش وەخت یان فیدڕاڵیەتی پارێزگاکان\nWritten on April 13, 2011, by ئاری\nسەرەتاخۆپیشاندان و ڕوداوەکانی ئەم دواییەی هەرێمی کوردستان کۆمەڵیک ئەگەر و پێشهاتی هێناوەتە پێشێ، کە کەم و زۆر پێدەچێت نەخشەی سیاسی هەرێم بگۆڕێت، بە جۆرێک پێ ناچێت جۆری هەڵسوڕانی سیاسی Continue Reading »\nComments Off on براوە و دۆڕاوەکانی هەڵبژاردنی پێش وەخت یان فیدڕاڵیەتی پارێزگاکان\nشارە حەیاتەکەی تاڵەبانی …. ئاری ئەبوبەکر\nWritten on March 22, 2011, by ئاری\nلە سەرەتای ژیانی سیاسی جەلال تاڵەبانییەوە تا هەنووکە شاری سلێمانی ئامێزی خۆی بۆ تالەبانی کردۆتەوە و درۆ نییە گەر بڵێین شاری سلێمانی دەور و کاریگەرییەکی زۆری هەبووە لە پێگەیاندنی Continue Reading »\nتوندوتیژی بەرامبەر مێینە …. ئاری ئەبوبەکر\nWritten on December 10, 2010, by ئاری\nهەفتەی ڕابردوو، هەڵمەتێکی فراوان دژ بە توندوتیژی بەرامبەر مێینە ڕاگەیەندرا، ئەم هەڵمەتەس زیاتر بۆ وشیارکردنەوەی خەڵکە بەرامبەر بە توندوتیژی دژی ئەو ڕەگەزە سەرەکییەی کۆمەڵگا کە ناوی میینەیە، ئێمە لێرەدا بە Continue Reading »\nComments Off on توندوتیژی بەرامبەر مێینە …. ئاری ئەبوبەکر\nگه‌نج و کارکردن …. ئاری ئەبوبەکر\nWritten on October 8, 2010, by ئاری\nلە دوا ژمارەکانی ڕۆژنامەی نم نم دا، بابەتێکم بەرچاوکەوت بە ناوی “هەندێک لە گەنجان بە تەنازوولی دەزانن هەموو کارێک بکەن”، ناونیشانی بابەتەکە سەرنجی ڕاکێشام، کە هۆی چییە گەنجانی کوردستان Continue Reading »\nComments Off on گه‌نج و کارکردن …. ئاری ئەبوبەکر\nخەونی هەناردەکردنی گازی سروشت ی بەرهەم ساڵح،….\nWritten on August 1, 2010, by ئاری\nخەونی هەناردەکردنی “گازی سروشت” ی بەرهەم ساڵح، لە نێوان سوودی هەرێم و دەستکەوتی حیزب دائاری ئەبوبەکر بەرهەم ساڵح، سەرۆکی حکومەتی هەرێم، سیاسییەک کە تا ئێستا نەیتوانییوە جێ پەنجەی خۆی Continue Reading »\nComments Off on خەونی هەناردەکردنی گازی سروشت ی بەرهەم ساڵح،….\nسێ گومان له سه‌رۆکی هه‌رێم …. ئاری ئه‌بوبه‌کر\nWritten on July 25, 2009, by ئاری\nیه‌که‌م هه‌رچه‌ند له ئه‌ته‌کێتی سه‌رۆکایه‌تی وڵاتان دا، سه‌رۆک سه‌رۆکی هه‌موو میلله‌ته و ده‌بێت له‌دوای چونه سه‌رکورسی سه‌رۆکایه‌تی، به یه‌ک چاو سه‌یری هه‌موو میلله‌ته‌که‌ی بکات و جیاوازی نه‌کات له به‌ینی Continue Reading »\nComments Off on سێ گومان له سه‌رۆکی هه‌رێم …. ئاری ئه‌بوبه‌کر\nله هه‌زار حکومه‌تی وا…….ئاری ئه‌بوبه‌کر\nWritten on July 21, 2009, by ئاری\nله هه‌زار حکومه‌تی وا…..ئاری ئه‌بوبه‌کر ناونیشانی ئه‌م وتاره قسه‌ی من نییه، به‌ڵکو ئه‌و ڕسته‌یه‌ی سه‌ره‌وه سه‌ره‌تاکه‌ی ده‌گه‌ڕێته‌وه بۆ ماوه‌یه‌ک پێش ئێستا کاتێک له په‌یوه‌ندییه‌کی ته‌له‌فۆنیم له‌گه‌ڵ یه‌کێک له هاوڕێیانم، له Continue Reading »\nComments Off on له هه‌زار حکومه‌تی وا…….ئاری ئه‌بوبه‌کر\nنه‌وشیروان موسته‌فا، خه‌ونه یان مۆته‌که؟\nWritten on July 17, 2009, by ئاری\n<له هه‌موو هێزی سه‌ربازی دنیا کاریگه‌رتر ئه‌و بیرو بۆچونه‌یه، که کاتی وتنی هاتووه>ڤیکتۆر هۆگۆ ئاری ئه‌بوبه‌کر پێشه‌کی ئیعلانکردنی لیستی گۆڕان که نه‌وشیروان موسته‌فا سه‌رۆکایه‌تی ده‌کا بوو به بابه‌ت(قه‌زیه)ی هه‌موو کوردستان Continue Reading »\nمه‌لا به‌ختیار، ئه‌و گه‌ڕیده‌یه‌ی ئاینده‌یه‌کی نادیار چاوه‌ڕێیه‌تی\nWritten on July 13, 2009, by ئاری\n*<< به‌به‌رده‌وامی له خزمه‌تتان داین، به‌ڕێز قایممه‌قامی که‌لار ئێستا داخوازییه‌کی دامێ، بۆ دروست کردنی دوو باخچه‌ی ساوایان،خوێندنگایه‌ک، جاده‌یه‌ک، کوره دوو هۆڵیشی بخه‌نه سه‌ر، هه‌مویتان بۆ ئه‌که‌ین>> مه‌لا به‌ختیار له کۆبونه‌وه‌یه‌کی Continue Reading »


وتووێژ:ھاوبەر (ئەندازە) - ویکیپیدیا، ئینسایکڵۆپیدیای ئازاد\nلە کتێبەکانی باشوور نووسراوە دوو هێڵی تەریب لە فەرهەنگی بیرکاریش هاوبەرە. هاوشانم نەدیتووە. بە متوازی الاضلاع دەڵێن لاهاوبەرە. کەواتە ئەویش دەبێ بڵێین لاهاوشان!؟ لێرەش بۆ موازی نووسراوە تەریب با یەک بن، کامیان دانێین؟ :şûşe (لێدوان) ٠٨:١٧، ٨ی تەممووزی ٢٠١٦ (UTC)\nبەڕێز شوشە، دەستان خۆش. من هەر تەریبم زانیوە. ئەگەر لاریەک نەبێ من ئەتوانم بیگوازمەوە بەڵام ئەگەر بەڕێز ئازا پێی خۆش بوو با خۆی بیگوازێتەوە بۆ "تەریب". سوپاس --هیوا (لێدوان) ١٥:٠١، ٨ی تەممووزی ٢٠١٦ (UTC)\nمن نازانم تەریب بۆ بە مانای parallel ھاتووە. سەیری فەرھەنگەکان دەکەم بۆ نموونە ھەنبانەبۆرینە بۆ تەریب نووسراوە تەقەڵی دریشتی فیچەڵفاچ. تەریب لە وشەی «تضریب»ی عەرەبی وەرگیراوە. ئەو تەقەڵانەی خەیاتان لێی دەدەن و پێی دەڵێن تەریب بە شکڵی نیشانەی لێکدانە (ضرب) یانی وەکوو ئەمانە ✕، ☓، ✖، ✗، ✘ ھەر بۆیە دەڵێن تضریب چون لە «ضرب»ەوە دەچێ. دەی ئێستا پەیوەندەی ئەمە و parallel چییە. خۆ ئەم شکڵە دروست پێچەوانەی parallelە. ئەگەر پێوەندی ھەیە بۆم ڕوون بکەنەوە دەنا من ناتوانم وشەیەکی دژمانای parallel وەک ھاومانای ئەم وشەیە بسەلمێنم! پێم وایە ئەم وشەیەش لە شاکارەکانی وەزارەتی پەروەردە بێ.\nparallel لە ئینگلیزیدا لە یۆنانی وەرگیراوە para allelois بە مانای beside one another یا along each other. وشەی «ھاوبەر» دروست بەم مانایەیە. بەر لێرەدا بە مانای sideە. وەک لە کوریدا دەڵێن بچۆ ئەوبەر، بەوبەردا بڕۆ. بۆیە ھاوبەر وەک beside one another یانی لە یەک بەر، لە یەک لا. لە ئینگلیزیشدا side by side ھاومانای parallelە و side by sideیش یانی لە یەک بەر یان ھاوبەر. بۆیە من ھاوبەرم پێ باشە.\nھاوشان/ھاوشانیم بە دڵ نییە. لە کوردیدا دەڵێن فڵانی ھاوشانی ئێمە نییە یانی لە پلە و پایەی ئێمەدا نییە؛ بە مانای parallel نییە. بۆ ھاوڕیک/ھاوڕێکیش دڵنیا نیم بەرامبەری باش بێ. پێم وایە بۆ collimated/collimation باشتر بێ. سپاس.--چالاک وتووێژ ١٦:٠٣، ٨ی تەممووزی ٢٠١٦ (UTC)\nزۆر سپاس کاک چالاک، تەریب لە هەنبانەبۆرینە ڕێک پێچەوانەی هاوبەرەیە، بەڵام وا جێگای خۆی کردۆتەوە پێم وا نییە بە بەکارنەهێنانی لێرەدا کێشەکە چارەسەر بێ! چۆتە دە نێو ئەدەبیاتیش\nدوو هێڵی تەریب لە کام قۆناخی دەشتی ژیانا دەستی یەک دەگرن؟...\nو ...منیش لەگەڵ هاوبەرەم. şûşe (لێدوان) ٠٧:٤١، ٩ی تەممووزی ٢٠١٦ (UTC)\nبەڵام ئەوەش هەیە مانای فیچەڵفاچ چ بێت؟ لە خوارەوەی تەریب، تەریبدان هاتووە، نووسراوە دوختن بە شیوەی مورب ئەودەم دوو هێڵی تەریب دەبن بە دوو هێڵی مورب، دوو هێڵی موربیش موازی دەبن! şûşe (لێدوان) ٠٨:٠٧، ٩ی تەممووزی ٢٠١٦ (UTC)\nسڵاو. بە ڕای من "ھاوبەر" تەواوە.--Aza (لێدوان) ١٠:٠١، ٩ی تەممووزی ٢٠١٦ (UTC)\nفیچەڵفاچ یانی ناڕاست یان خوار.--چالاک وتووێژ ١١:١١، ٩ی تەممووزی ٢٠١٦ (UTC)\n(دوا کات کوشتنم لەسەر ئەم بابەتەش): مامۆستا جەمال عەبدول و ئەوانەی تر کە داتاشراوە و زۆر وشەی تریان داهێنا پێویستی بەوە نیە کەس لە ویکی دانیشێ گاڵتەیان پێ بکات. ئەوەی باشە هەر نایەنە ئێرە تا بیخوێننەوە. شەش مانگ جارێ دێین ئیشێ بکەین، لە تاو گاڵتەکردن ناوێرین قسە بکەین. هیوادارم ڕێز لە یەکتر بگرین. زۆریش زمان بە شتێکی گرنگ بزانی باشتر وایە کەمێ بخوێنیتەوە. لە ویکی ئینگلیزی و جێگاکانی تریش وایە، ئەبێ تەواوی ژیانت تەرخان بکەی تا یەکێ قەناعەت پێ بکەی پەرداخەکە نیوەی پڕە. کۆتا قسەش، لای تۆ تەریب (3900 ئەنجام لە گوگڵ) مانای نیە، لای منیش هاوشان و هاوبەر (2 ئەنجام لە گوگڵ + 57 ئەنجام بە هـ ی تر کە زۆریان ناون) مانای نیە، کەسیش خاوەنی زمان نیە ئەوەیان ڕوونە. ڕێزم. --هیوا (لێدوان) ١٢:٠٨، ٩ی تەممووزی ٢٠١٦ (UTC)\nمنیش قسەی خۆم کردووە و ئەو چەند دێڕەش لەسەر وەڵامی جنابت. تەریب مانای ھەیە. ئەسپیش مانای ھەیە. ئەسپ بە مانای فیل نییە. ئەگەر ئەسپ یانی فیل ئەو دەم ھەق بە تۆیە؛ تەریبیش یانی parallel. ھەر وشەیەک مانای خۆی ھەیە. ئیتر لەو دیو ئەگەر بڕیار دراوە بە فیل بڵێن ئەسپ کێشەی ئێمە و زمانی کوردی نییە. باسی وشە دەکرێ جنابت خێرا دەفەرمووی ھەنبانە. بۆ تەریبش سەرێکی ھەنبانە بدە بزانە مانای چییە.\nخۆ کێشە ھەر تەریب با دەمکوت قەی ناکا. یەک و دوو نییە بڕوانە وتووێژ:لێژی یان وتووێژ:ڕادە (ماتماتیک). خۆ ھەر منیش نیم ھەموو دەڵێن ئەمانە ھەڵەن. خۆ ناکرێ ئاوا کایە بە زمانەکەمان بکەن. بە لێژ بڵێن لار، بە رادە بڵێن ئامانج و تەریب بە مانای خوار و فیچەڵفاچ بە مانای parallel. پیاو ئەوەندە دەمارگیر بێ بڵێ limit دەبێتە ئامانج چون مامۆستا فەرموویەتی وتووێژی چی لەگەڵ دەکەی. ڕێزم.--چالاک وتووێژ ١٣:٢٠، ٩ی تەممووزی ٢٠١٦ (UTC)\nهاوڕێیان لەسەر ئیزنتان دەستکاری وتارەکەم کرد، ئەگەر بە دڵتانە با نێوی وتارەکەش بگۆڕین، وەکوو ئەوانەی دیکە ئاماژەم بە تەریب کردووە، بەڵام زۆرتر ناوە دروستەکە بەکار دێنین. şûşe (لێدوان) ٠٧:٤٣، ١٠ی تەممووزی ٢٠١٦ (UTC)\nسەیری فەرھەنگی مەردۆخیشم کرد فەرھەنگێکی کوردی بە کوردی-فارسی-عەرەبییە. لەسەر تەریب نووسراوە تەقەڵ لێدانی گەورەی شەفتوور (جۆرە دروونێکە) بە فارسی دوخت ھاتووە (بە مانای دوورمان) و بە عەرەبی تضریب غرز درز خیط شل. ھەر بۆم روون نەبۆوە چلۆن تەریب بۆتە parallel. لە فەرھەنگی کوردستانی مامۆستا گیویشدا نووسراوە «جۆرە دروومانێکە سەری دوو پارچیان پێکەوە دەدوورێن». ھەر نازانم parallel لە کوێوە ھاتووە.--چالاک وتووێژ ١٠:٥١، ٦ی تشرینی یەکەمی ٢٠١٦ (UTC)\nوەرگیراو لە «https://ckb.wikipedia.org/w/index.php?title=وتووێژ:ھاوبەر_(ئەندازە)&oldid=563631»\nئەم پەڕەیە دواجار لە ١٥:٤٩ی ١٠ی ئازاری ٢٠١٨ نوێ کراوەتەوە.


"كۆبوونه‌وه‌كانی تایبه‌ت به ده‌ستوور به‌و جۆره نه‌رێنی نه‌بوو كه چاوه‌ڕوان ده‌كرا"\n:: PM:01:35:14/11/2019 \nكورد داوای فیدراڵیی ده‌كات له سووریا\nگه‌ڕی یه‌كه‌می گفتوگۆكانی نووسینه‌وه‌ی ده‌ستووری نوێی سووریا به‌كۆتا هات، عه‌بدولحه‌كیم به‌شار ئه‌ندامی كورد له‌و كۆبوونه‌وانه، له‌م دیمانه‌یه‌ی "وشه"دا وه‌ڵامی كۆمه‌ڵێك پرسیار ده‌داته‌وه پێوه‌ند به مافی كورد و نووسینه‌وه‌ی ده‌ستووری نوێی سووریا.\nبه‌شار رای ده‌گه‌یه‌نێت "داوای فیدراڵیمان كردووه و زۆریش له كه‌سایه‌تییه‌كانی ئۆپۆزسیۆن پشتگیریی ده‌كه‌ن، به‌ڵام هێشتا به فه‌رمی ئه‌و پشتگیرییه‌مان به ده‌ست نه‌گه‌یشتووه".\nدوای 10 رۆژ له كۆبوونه‌وه له‌باره‌ی ده‌ستووری نوێی سووریا، به‌ڵام بێ ته‌وقه‌كردن له نێوان شاندی ئۆپۆزسیۆن و حكوومه‌ت، گه‌ڕی یه‌كه‌م به‌كۆتا هات، هه‌ڵسه‌نگاندنت بۆ گه‌ڕی یه‌كه‌م چییه؟\nپێوه‌ند به لیژنه‌ى ده‌ستووریی و گه‌ڕی یه‌كه‌م، به‌گشتى كۆبوونه‌وه‌كانی 10 رۆژى رابردوو به‌و جۆره نه‌رێنی نه‌بوو كه چاوه‌ڕوان ده‌كرا، چونكه دۆخی ململانێكان له سووریا پڕن له كاره‌سات، ئه‌مه‌یش وێنایه‌كی وه‌های دروست كردبوو كه پێشبینی بكه‌ین زۆر نه‌رێنی بێت، بۆیه ده‌توانم بڵێم نه‌رێنی نه‌بوو، ئه‌گه‌رچی ئه‌رێنیش نه‌بوو.\nپێوه‌ند به ته‌وقه نه‌كردن له نێوان هه‌ردوو شانده‌كه، هێشتا زووه گفتوگۆكان بگه‌نه ئه‌و قۆناغه هه‌مووان به‌گشتى و شاندی ئۆپۆزسیۆن و حكوومه‌تی سووری ته‌وقه له‌گه‌ڵ یه‌كتر بكه‌ن، ئه‌و ته‌وقه‌كردنه پێوه‌نداره به پێشوه‌چوونی گفتوگۆكان و كاری لیژنه‌كه، چونكه هه‌موو ده‌ستوورێك كه له قۆناغی ململانێدا ده‌نووسرێته‌وه له‌سه‌ر بنه‌مای متمانه نییه، به‌ڵكو له‌سه‌ر بنه‌مای به‌رژه‌وه‌ندیی لایه‌نه‌كانه، ئه‌و به‌رژه‌وه‌ندییانه‌یش هێشتا به‌شێكن له ململانێكانی ناوخۆی سووریا. ململانێ به هه‌موو جۆره‌كانی به‌رده‌وامه و ده‌بینین هێشتا ململانێی سه‌ربازی و شه‌ڕیش به‌رده‌وامن.\nگێر پیدرسن نێرده‌ى تایبه‌تى نه‌ته‌وه یه‌كگرتووه‌كان چۆن هه‌ڵده‌سه‌نگێنی له ئیداره‌دانی گفتوگۆكانی ناو لیژنه‌ى ده‌ستووری؟\nگێر پیدرسن نێرده‌ى نه‌ته‌وه یه‌كگرتووه‌كان، روونه كه سه‌ركه‌وتوو بووه له كۆكردنه‌وه‌ی لایه‌نه ناكۆكه‌كانی سووریا، ئه‌وه‌ى پێشتر ستیڤان دیمستۆرا له ماوه‌ی چوار ساڵ نه‌یتوانی بیكات، پیدرسن توانی ئه‌نجامی بدات.\nپیدرسن له ئیداره‌دانی گفتوگۆكان سه‌ركه‌وتوو بووه، له‌و كاتانه‌دا زیاتر ده‌ستوه‌ردان ئاراسته‌ى گفتوگۆكان به‌ره‌و هه‌ڕه‌شه‌كردن له یه‌كتر ده‌چێت\nپیدرسن له ئیداره‌دانی دانیشتنه‌كان و رێڕه‌وی گفتوگۆكانیش سه‌ركه‌وتوو بوو، ئه‌و ده‌ستوه‌ردان ناكات و رێ له كه‌س ناگرێت، به‌ڵكو كه‌شێكی ئازادی ره‌خساندووه تا هه‌مووان به ئازادانه بۆچوونه‌كانی خۆیان ده‌رببڕن.\nپیدرسن له‌و كاتانه زیاتر ده‌ستوه‌ردان له گفتوگۆكان ده‌كات كه ئاراسته‌ى به‌ره‌و هه‌ڕه‌شه‌كردن له یه‌كتر و گرژی ده‌چن، ئیتر ده‌ستوه‌ردان ده‌كات بۆ ئه‌وه‌ى رێڕه‌و و كه‌شی گفتوگۆكان تێكنه‌چێت و هه‌وڵی هێوركردنه‌وه‌ی دۆخه‌كه ده‌دات.\nدواى 10 رۆژ له كۆبوونه‌وه، بڕیاری پێكهێنانی لیژنه‌یه‌كی 45 كه‌سی درا له‌و 150 ئه‌ندامه‌ی لیژنه‌ى ده‌ستووریی، ئه‌مان كه‌ی كۆ ده‌بنه‌وه؟\nلیژنه‌كه پێكهێنراوه، له‌و 45 ئه‌ندامه ته‌نیا یه‌ك كوردی تێدایه. لیژنه‌كه ده‌ستى به كار كردووه و چاوه‌ڕوانین بزانین چی ده‌كه‌ن و به چی ده‌گه‌ن.\nبه‌شدار نه‌بوونی خۆسه‌ری دیموكراسی بۆ ئه‌وه ده‌گه‌ڕێته‌وه خۆی به ئۆپۆزسیۆن نازانێت و له به‌ره‌ی حكوومه‌تیش نییه\nبۆچی خۆسه‌ری دیموكراسی كه 27%ـی خاكی سووریای به ده‌سته و ئیداره‌ى ناوچه كوردستانییه‌كانی سووریا ده‌كات و داعشی تێكشكاند، نوێنه‌ری له لیژنه‌ى نووسینه‌وه‌ی ده‌ستوور نییه؟ ئێوه چیتان كردووه تا ئه‌وانیش نوێنه‌ریان هه‌بێت؟\nهۆی به‌شدارنه‌بوونی خۆسه‌ری دیموكراسی بۆ ئه‌وه ده‌گه‌ڕێته‌وه كه خۆی به ئۆپۆزسیۆن نازانێت، له به‌ره‌ی حكوومه‌تی سووریاشدا نییه، ئه‌وان خۆیان له به‌ره‌ى سێیه‌م ده‌بیننه‌وه. ئه‌مه وایكردووه ئۆپۆزسیۆن وه‌ها لێیان بڕوانن كه دژی شۆڕشن، هاوكات حكوومه‌تی سووریا وا لێیان بڕوانن كه ئه‌وان خیانه‌تیان له پێوه‌ندییه‌كانیان له‌گه‌ڵ حكوومه‌ت كردووه، بۆیه پرسى به‌شداری نه‌كردنیان له بنه‌ڕه‌ته‌وه هیچ پێوه‌ندی به ئێمه‌وه نییه.\nكه‌واته خۆتان به نوێنه‌ری رۆژئاوا به‌گشتى ده‌بینن؟\nئه‌گه‌ر قسه‌كه له روانگه‌ى حزبییه‌وه بێت، نه‌خێر، ئێمه نوێنه‌رایه‌تى هه‌موو كوردستانی سووریا ناكه‌ین. به‌ڵام ئه‌گه‌ر قسه‌كه له روانگه‌ی نه‌ته‌وه‌ییه‌وه بێت، به‌ڵێ به‌رگری له مافی هه‌موو كوردێك ده‌كه‌ین له كوردستانی سووریادا، چونكه پرسه‌كه پێوه‌نداره به مافی نه‌ته‌وه‌یه‌ك نه‌ك ده‌ستكه‌وتی حزبی.\nله كۆبوونه‌وه‌كانی 10 رۆژى رابردوو، بۆچوونی شاندی ئۆپۆزسیۆن و حكوومه‌ت له‌سه‌ر خۆسه‌ری دیموكراسی چی بوو؟ بیستمان شاندی سووری ئه‌وانیان پێ خیانه‌تكاره به‌وه‌ى چه‌كیان به رووی دیمه‌شقدا به‌رز كردووه‌ته‌وه، ئه‌مه‌ش له كاتێكدایه هه‌موو هێزه ئۆپۆزسیۆنه‌كان تا ئێسته‌یش كه به‌یه‌كه‌وه قسه له‌سه‌ر ده‌ستوور ده‌كه‌ن، چه‌ك به رووی یه‌كدا به‌رز ده‌كه‌نه‌وه و له یه‌كتریش ده‌كوژن.\nشاندی رژێمی سووریا، خۆسه‌ری دیموكراسی به خیانه‌تكار ناو ده‌بات به‌وه‌ى چه‌كی به رووی ده‌وڵه‌تدا به‌رز كردووه‌ته‌وه، به‌ڵام ئه‌مه زۆر جێی سه‌رنجه، چونكه ئه‌وان چه‌كیان به رووی ده‌وڵه‌ت به‌رز نه‌كردووه‌ته‌وه. ئه‌وه‌ى وای كردووه رژێم له خۆسه‌ری دیموكراسی تووڕه و نیگه‌ران بێت، ئه‌وه‌یه ده‌ڵێن ئێمه چه‌ك و زه‌خیره‌مان پێ داون كه پێویستیان پێ بوو، به‌ڵام ئێمه‌یان جێهێشت و پێوه‌ندییان به ئه‌مه‌ریكاوه كرد. ئه‌مه وایكردووه رژێم له‌وان تووڕه بێت.\nكه‌واته به‌شداری نه‌كردنی خۆسه‌ری دیموكراسی، له به‌رژه‌وه‌ندی كێدایه؟\nچاره‌سه‌ری سیاسی ناوه‌ستێته سه‌ر قه‌باره‌ى كۆنتڕۆڵی زه‌وی، چونكه كۆنتڕۆڵی هه‌سه‌ده له‌سه‌ر ئه‌و پانتاییه خاكه، وابه‌سته‌یه به پشتگیریی ئه‌مه‌ریكا، وه‌ك ده‌زانن ئه‌مه‌ریكایش پشتگیری كاری لیژنه‌ى ده‌ستووریی ده‌كات، بۆیه هه‌ر چاره‌سه‌رێكی سیاسی ئه‌گه‌ر لایه‌نه‌كان له‌سه‌ری بگه‌نه رێككه‌وتن، خۆسه‌ری دیموكراسی ناتوانێ به‌ره‌نگاری بێته‌وه یان ته‌گه‌ره بخاته به‌رده‌م جێبه‌جێكردنی.\nئه‌گه‌ر بێمه سه‌ر ئه‌و پێنج خاڵه‌ی ئێوه وه‌ك ئه‌نجوومه‌نی نیشتمانی كه تاكه لایه‌نی كوردین له كۆبوونه‌وه‌كانی لیژنه‌ى ده‌ستووری، له‌م پێنج خاڵه‌دا داوای مافه‌كانی كورد ده‌كه‌ن، سوودتان له ئه‌زموونی كوردستانی باشوور وه‌رگرتووه كه به‌پێی ده‌ستوور فیدراڵیى چه‌سپاندووه؟\nره‌وشی ئێمه ته‌واو جیاوازه له‌گه‌ڵ هه‌رێمی كوردستان، جیاوازییه‌كه‌یش زۆر گه‌وره‌یه، به‌ڵام له‌گه‌ڵ ئه‌وه‌یشدا داوای فیدراڵیمان كردووه، ئه‌م پرسه هه‌روا به ئاسانی له ده‌ستووری نوێی سووریادا جێگیر نابێت، پێویستى به پاڵپشتى نێوده‌وڵه‌تى هه‌یه.\nئه‌ی بۆچوونی ئۆپۆزسیۆن و حكوومه‌تی سووری چی بوو؟\nبه‌شێوه‌یه‌كی گشتى زۆر له رێكخراوه‌كانی كۆمه‌ڵى مه‌ده‌نی به‌شدار له لیژنه‌ى ده‌ستووری نوێی سووریا، پشتگیری له فیدراڵیى هه‌رێمی كوردستان له سووریا ده‌كه‌ن، ته‌نانه‌ت هه‌ندێك كه‌سایه‌تیى ئۆپۆزسیۆنیش، به‌ڵام به فه‌رمی هێشتا هیچ به‌یاننامه‌یه‌كی پشتگیرییان ده‌رنه‌كردووه.\nبه‌گوێره‌ى ئه‌وه‌ى له‌سه‌ری رێككه‌وتوون، 25ـی ئه‌م مانگه گه‌ڕی دووه‌می دانیشتنی لیژنه‌ی ده‌ستووریی ده‌ست پێ ده‌كاته‌وه. به‌رنامه‌ی گه‌ڕی دووه‌م كه گفتوگۆی له‌سه‌ر ده‌كه‌ن چییه؟\nقسه له‌سه‌ر به‌رنامه‌ی گفتوگۆكان نه‌كراوه، بۆیه ئاسان نییه پێشبینی بكه‌ی باسی چی ده‌كرێت و ره‌وشه‌كه چۆن ده‌بێت، به‌ڵام به گشتى باسه‌كه پێوه‌نداره به ده‌ستووری نوێی سووریا، ئه‌وه‌یشی زۆر جێی دڵخۆشییه و پاڵنه‌ره بۆ پێشخستنی گفتوگۆكان و ئاراسته‌كه‌ى بۆ پێشه‌وه، پشتگیریی لایه‌نی رووسییه له كۆبوونه‌وه‌كانی لیژنه‌كه كه ئه‌مه‌مان تێبینی كرد له گه‌ڕی یه‌كه‌مدا.\nهاوكاتی كۆبوونه‌وه‌كانی لیژنه‌ی ده‌ستووریی، وه‌ك شاندی كوردی له‌گه‌ڵ زۆر له لایه‌نه‌كان كۆبوونه‌وه‌ی دووقۆڵیتان ئه‌نجام داوه. پرسیار ئه‌وه‌یه، له‌و كۆبوونه‌وانه پشتگیریی نێوده‌وڵه‌تى هه‌یه بۆ مافه‌كانی كورد كه ئێوه داواتان كردووه، ئه‌و پشتگیرییه‌ی پێتان گه‌یشتووه ته‌نیا میدیاییه یان ستراتیجی و جێگیرن؟\nله‌و كۆبوونه‌وانه‌ى ئه‌نجاممان داون، هه‌ر هه‌موویان پێداگیری له‌سه‌ر چاره‌سه‌ری سیاسیی دۆخی سووریا و پشتگیری له لیژنه‌ى ده‌ستوور ده‌كه‌ن، پشتگیری له مافه‌كانی كوردیش ده‌كه‌ن به‌وه‌ى سوورییه‌كان له‌سه‌ری رێكده‌كه‌ون.\nئایا بۆچوونی ئۆپۆزسیۆن به‌رانبه‌ر به داواكارییه‌كانی كورد، گۆڕانی به‌سه‌ردا هاتووه؟\nپێوه‌ند به هه‌ڵوێستى ئۆپۆزسیۆن، راستییه‌كه‌ی پشتگیری ئه‌وان بۆ مافه‌كانی كورد پاشه‌كشه‌ى كردووه، ئه‌ویش له‌به‌ر دوو هۆكار:\nیه‌كه‌م، سیاسه‌ت و كاره‌كانی پارتی یه‌كێتیی دیموكرات له پێشێلكاری گه‌وره له ناوچه‌كانی ژێر ده‌سه‌ڵاتی له ره‌قه و مونبج و ده‌وروبه‌ری دێره‌زوور، ئه‌و پێشێلكارییانه‌یش رێكخراوی هیومان رایتس وۆچ له راپۆرتى ساڵانه‌ى خۆیدا تۆماری كردوون وه‌ك تاوانی دژه مرۆڤایه‌تى.\nدووه‌م، بێده‌نگی كورد به فه‌رمی به‌رانبه‌ر به‌و پێشێلكارییانه‌ى روویان داوه و به‌رانبه‌ر به په‌رچه‌كرداری نه‌رێنی له‌لایه‌ن ناوه‌نده‌كانی ئۆپۆزسیۆنى سووری.\nئه‌ی هه‌ڵوێستى حكوومه‌تی سووریا هیچ گۆڕانكارییه‌كی به‌سه‌ر هاتووه به‌رانبه‌ر به كورد؟\nهێشتا زووه بڕیار له‌سه‌ر هه‌ڵوێستى حكوومه‌تی سووریا بده‌ین، به‌ڵام پێم وایه گوشارێكی نێوده‌وڵه‌تى له‌سه‌ر رژێمی سووریا هه‌یه تا ناچاری بكه‌ن ددان به مافه‌كانی كورددا بنێت.


سەرەڕای هەبوونی مۆڵەت ڕێپێوانی گەنجان ئاستتەنگ کرا | ROJnews\nسەرەڕای هەبوونی مۆڵەت ڕێپێوانی گەنجان ئاستتەنگ کرا\nپێنجشەممە, 13 يون 2019 - 11:46\nگەنجان ویستیان دژی داگیرکارییەکانی دەوڵەتی تورک گردبنەوە، مۆڵەتیشیان لە پارێزگاری و ئاسایشی سلێمانی وەرگرتبوو، بەڵام ڕێگەیان پێنەدرا، بۆیە گەنجان لە ناوەندەکەیان ئەو ئاستتەنگییەیان شەرمەزار کرد.\nدژی داگیرکارییەکانی دەوڵەتی تورک لەسەر باشوری کوردستان، کۆمەڵەی گەنجانی وڵاتپارێزی کوردستان و ڕێکخراوی ژنانی گەنجی تێکۆشەر، بڕیاربوو دوێنێ گردبوونەوەیەک بەڕێوەببەن و ڕێپێوانێک ئەنجام بدەن، بەپێی قسەی بەڕێوبەرانیان، ئەوان مۆڵەتیشیان بۆ ئەوکارە لە پارێزگاری سلێمانی و ئاسایش وەرگرتووە لە سەرەتادا.\nبەپێی ئەو مۆڵەتەی وەریانگرتبوو، گەنجان بڕیاربوو دوێنێ کاتژمێر ٠٤:٠٠ی ئێوارە لە پارکی نالی شاری سلێمانی چالاکییەک بەڕێوەببەن، بەڵام هەر لەو کاتەدا هێزەکانی ئاسایش پارکەکەیان گەمارۆدا و ڕێگەیان نەدا لێدوانەکە بدرێت.\nبەهۆی ئاستتەنگییەوە، ئەندامانی کۆمەڵەی گەنجانی وڵاتپارێزی کوردستان و ڕێکخراوی ژنانی گەنجی تێکۆشەر، بەبەشداری ئەندامانی تەڤگەری ئازادیی، تەڤگەری ژنانی ئازاد و هەرێم مەحمود کە دژی گۆشەگیری سەر ئۆجالان ٩٢ ڕۆژ بە شێوەی بێسنوور مانی لەخواردن گرتبوو، لە ناوەندی کۆمەڵەی گەنجانی وڵاتپارێزهەڵوێستی خۆیان خستەڕوو.\nهیوا کەرکوکی لێدوانەکەی خوێندەوە، تێیدا هاتبوو: ئێمە وەک گەنجان بڕیارمان دابوو ئەمڕۆ ڕێپێوانێک ئەنجام بدەین بۆ شەرمەزارکردنی ئەو ئاڵۆزیانەی لە کەرکوک دروست دەکرێت و هێرشەکانی دەوڵەتی تورک لەسەر خواکورک، سەرەڕای ئەوەی مۆڵەتیشمان لە ئاسایش وەرگرتبوو، ڕێپێوانەکەمان لەلایەن ئاسایشەوە ئاستتەنگ کرا، بەبی هیچ بەڵگە و نووسراوێک.\nلە بەردەوامی لێدوانەکەیدا کەرکوکی، وتی: هەروەک دەزانرێت گەلەکەمان ڕووبەڕووی هێرشێکی قورس بووەتەوە، ئایا یەکێتی کەرکوکی لا پیرۆزە و وەک قودس دەیبینێت؟ بەڵام لە بەرامبەر ئاڵۆزی دروستکردن لە کەرکوک، دەرکردنی کوردەکان و بەجێیکردنی عەرەبەکان لە شوێنیان و سووتاندنی زەویوزارەکانیان بێدەنگ دەبێت، هەروەها ئەو چالاکییانەش بۆ شەرمەزارکردنی ئەنجام دەدرێت ئاستتەنگ دەکات، چالاکیی ئێمە دژی داگیرکاری بوو، ئاستتەنگکردنی ئەم ڕێپێوانە نائەخلاقییە و ئێمە شەرمەزاری دەکەین.\nدوای ئەوە هەرێم مەحمود-یش قسەیکرد و، وتی: ئەمڕۆ بۆ بەشداریکردن لە چالاکیی گەنجان هاتبووین، ئێمە هێرشە داگیرکاریەکان شەرمەزار دەکەین، بەڵام نەیانهێشت ڕێپێوانەکە ئەنجام بدرێت، ئەوان لەبەرەی دوژمنن، ئەوە ٢٧ ساڵە بە پلانی دوژمن دەجۆڵێنەوە، دەیانەوێت گەلەکەمان تەسلیمی داگیرکەران بکەن، بەڵام ئێمە وەک خەڵکی باشوری کوردستان، هەمیشە لەناو تێکۆشان دەبین.


ڕیبیری: من شایستەی تۆپی ئاڵتونی بووم نەك كریستیانۆ! – KurdGoal\nشوبات 28, 2020 8:51 AIM:\nڕیبیری: من شایستەی تۆپی ئاڵتونی بووم نەك كریستیانۆ!\nفڕانك ڕیبیری ئەستێرەی هەڵبژاردەی فەڕەنسا و یانەی بایرن میونخ دیسان بابەتی تۆپی ئاڵتونی ساڵی 2013 ی كردەوە و دەڵێت من شایستەی خەڵاتەكە بووم نەك كریستیانۆ ڕۆناڵدۆ\nڕیبیری لە لێدوانێكیدا بۆ ڕۆژنامەی لیكیپی فەڕەنسی دەڵێت:لە ساڵی 2013 هیچ شتێك نەما كە بەدەستی بهێنم لەگەڵ بایرن میونخ و توانیم سەرجەم نازناوەكانی خولی ئەڵمانی و جامی ئەڵمانیا و خولی یانە پاڵەوانەكانی ئەوروپا بەدەست بهێنم\nڕیبیری وتیشی:ئەوەی ڕوویدا پێم قبوڵ نەدەكرا،ئێستاش لەو باوەرەدام كە من شایەستەی خەڵاتەكە بووم چونكە هیچ شتێكم لە ڕۆناڵدۆ و مێسی كەمتر نەبوو\nسەبارەت بەبەردەوام بوونی لەگەڵ بایرن میونخ وتی:هەفتەكانی داهاتوو یەكلایی دەبێتەوە،ئەگەر یانەكەم پێویستیان بە من بێت بۆندەكەم نوێ دەكەمە و بەردەوام دەبم چونكە چیرۆكی من لەگەڵ بایرن چیرۆكی خۆشەویستی ڕاستەقینەیە.\n::: فڕانك ڕیبیری\nPrevپێشترفەرمی،ڤێرتۆنخن وەک باشترین یاریزانی ئەم هەفتەیەی چامپیۆنزلیگ دەستنیشانکرا\nدواترسۆلشایەر ناخۆشترین هەواڵی پێگەیشتNext\nبیتۆ عه‌جه‌م\tشوبات 28, 2020


بکارئانینا ماددێ بێهوشکەر ل هەرێمێ زێدەبوە - پرس بادینی\nHome سڵایدشۆو کوردستان ناوخۆیی هەواڵ بکارئانینا ماددێ بێهوشکەر ل هەرێمێ زێدەبوە\nبکارئانینا ماددێ بێهوشکەر ل هەرێمێ زێدەبوە\nپرس میدیا 7:37:00 PM سڵایدشۆو, کوردستان, ناوخۆیی, هەواڵ,\nپولیسێن هەولێر، وەلاتیەک لسەر تومەتا بکارئانینا ماددی بێ هوشکەر دەستەسەرکرنە و دەست ژی بسەر برەکا ماددەی دا گرتن.\nل گۆڕەی ڕاگەهاندنەکا رێڤەبەریا پولیسێن پارێزگەها هەولێرێ "بەشێ پولیسێن هەوارهاتنا هەولێرێ، پشتی کومکرن و بدەستخستنا زانیاریان، کەسەک ب ناڤێ (د.ع.م)ب تومەتا هەلگرتن و ب کارئانینا ماددێ بێ هوشکەر ژ جورێ (کریستاڵ)دەستەسەرکرن".\nئاماژە ب وێ یەکێ ژی کریە، ل دەما دەستەسەرکرنا تومەتباری دا، برەک ماددێ بێهوشکەر و کومەکا کەلوپەلێن ب کار ئانینا ماددێ بێهوشکەر و دوو کێر ل دەف وی بونە و دەستەسەرکرنە، هەروەسا ترومبێلاوی ژی ژ جورێ مازدا پێکاب بو گرتنە.\nپولیسێن هەلێرێ ئاشکراکریەژی، تومەتباری پشتی دانپێدانێ ب تاوانا خوە، پەرێن ڤەکولینێ ژبوی هاتیە رێکخستن و ل دیف ماددۆ ١٤ یێ بێهوشکەران ل یاسایا سزادانێ، ڕاگرت و رووبروویێ دادگەهێ کرن.


ژیان | کوردستان | وەزارەتی ڕۆشنبیری وەڵامی نوسەران و ڕوناکبیرانی دایەوە\n2020-09-28 | 575 جار خوێندراوەتەوە\nوەزارەتی ڕۆشنبیری و لاوانی حکومەتی هەرێمی کوردستان، لەڕوونکردنەوەیەکدا وەڵامی نوسەران و ڕۆشنبیرانی دایەوە و ڕایگەیاند، ڕێکخستنەوەی پێدانی ژمارەی سپاردنی کتێب، لەبەر رۆشنایی یاسای چاپەمەنیی هەرێمی كوردستان دەرکراوە و هیچ هەوڵێك بۆ بەرتەسكردنەوەی ئازادی نییە.\nدەقی ڕوونکردنەوەکەی وەزارەتی ڕۆشنبیری و لاوان:\nبڵاوكردنەوەی فەرمانێكی وەزاریمان بۆ رێكخستنەوەی پێدانی ژمارەی سپاردنی كتێب، نیگەرانی نووسەران‌و رووناكبیرانی كوردستانی لێكەوتەوە، وەك هۆكارێك بۆ بەرتەسكردنەوەی ئازادیی چاپكردنی كتێب لێكیان دایەوە، بۆیە بەپێویستمان زانی ئەم روونكردنەوەیە بڵاو بكەینەوە :\n1-ئەو فەرمانەمان پشتی بە رێنمایی ژمارە(6)ی ساڵی 1999ی وەزارەتی رۆشنبیری بەستووە، كە ئەویش لەبەر رۆشنایی یاسای چاپەمەنیی هەرێمی كوردستان ژمارە(10)ی ساڵی 1993 دەرچووە .\nكە لەمادەی نۆی ئەو یاسایەدا زۆر بەروونی بڵاوكرنەوەی ئەو بابەتانەی قەدەغە كردووە كە جنێوو تانوت لێدان‌و ناوزڕاندنی كەسان‌و دەستدرێژی بۆ سەر حورمەتی ئاین‌و مەزهەبەكان‌و داب‌و نەریت‌و سیستمی گشتی تێدا بێ .\n2-فەرمانەكەی وەزارەتمان جەختی لەو مادە یاساییە كردۆتەوە، هیچ نێتێكی خراپی بۆ بەرتەسككردنەوەی ئازادیی بیروڕا لەپشتەوە نییە .\n3- ئەم فەرمانە بۆ رێكخستنەوەی پێدانی ژمارەی سپاردنە، بەجۆرێك رێگە لەبڵاوكردنەوەی ئەو كتێبانە بگرێ كە زمانی كوردی دەشێوێنن، دارشتن‌و رێزمانی كوردی‌و خاڵبەندی لەبەرچاو ناگرن .\nهەروەها بۆ ئەوەی كتێبەكان مافی خەڵكی دیكە پێشێل نەكەن‌و سنورێك بۆ جنێودان‌و ناوزڕاندن دابنرێت .\n4-ئەمڕۆ 27-9-2020، بریاری پێكهێنانی لیژنەی باڵای پێدانی ژمارەی سپاردن بەسەرۆكایەتیی جێگری بەرێوەبەری گشتیی كتێبخانە گشتییەكان‌و ئەندامێتی بەرێوەبەری كتێبخانە گشتییەكانی پارێزگاكانی هەولێرو سلێمانی و دهۆك و هەڵەبجە و ئیدارەی گەرمیان درا‌و لەپارێزگاكانیش لیژنەی لاوەكی دروست دەكرێ بۆ وەرگرتنی داوای ئەو نووسەرانەی داوای ژمارەی سپاردن دەكەن و ناردنی بۆ لیژنەی باڵا لەرێی ئیمەیلەوە.\nئەوە بۆ یەكەمجاریشە داوای ژمارەی سپاردن لە هەڵەبجە‌و گەرمیان وەردەگیرێت، ئەوەش بۆ كارئاسانی بۆ نووسەران‌و رووناكبیران .\n5- نووسەران‌و رووناكبیرانی خۆشەویست دڵنیا دەكەینەوە، هیچ هەوڵێك بۆ بەرتەسكردنەوەی ئازادی نییە، وەزارەتی رۆشنبیری‌و لاوان هەردەم داكۆكیكاری مافەكانی نووسەران‌و رووناكبیران‌و ئازادی بیرورا دەبێ .


عێراق لەبارەی داخستنی مزگەوتەكانەوە بڕیاریدا – Politic Press\nدیوانی وەقفی سوننی عێراق بڕیاریدا، بەمەبەستی رێگیریكردن لە بڵاوبونەوەی زیاتری كۆرۆنا جارێكی دیكە مزگەوت و هۆڵەكانی تایبەت بە بۆنەو ئاهەنگەكان دابخات.\nدیوانی وەقفی سوننی رایگەیاند، بڕیارەكەیان لە چوارچێوەی بەرنامەی خۆپارێزی لە ڤایرۆسی كۆرۆنا و بووە، هاوكات خۆپارێزی هاوڵاتیان بە ئەركێكی ئاینی ناودەبات.\nدوای بڕیارەكەی وەقفی سوننی، مزگەوتەكان تەنها بۆ مەبەستی بانگدان بەكاردەهێنرێت و نوێژخوێنان لە ماڵەوە نوێژ دەكەن، بۆ نوێژی هەینیش بڕیاردراوە، تەنیا لەلایەن كارمەندانی مزگەتەكەوە بكرێت و بڵندگۆی ناوەوە بەكاربهێنرێت.\nئەو بڕیارەش دوای ئەوە دێت، لەماوەی رابردودا رێژەی توشبون بە كۆرۆنا لە شارەكانی عێراق روویان لە زیادبوون كرد، لەلایەكی دیكەشەوە لە چەند رۆژی رابردودا چەند حاڵەتێكی توشبوون بە ڤایرۆسی كۆرۆنای گۆڕاو لە عێراق تۆمار كرا.\nبەوهۆیەشەوە رۆژی 13ی ئەم مانگە، وەزارەتی تەندروستی عێراق قەدەغەی هاتوچۆی بۆ ماوەی دوو هەفتە راگەیاند بەجۆرێك لە كاتژمێر 8:00ی شەو تاوەكو 5:00ی بەیانی دەخایەنێت، بڕیارەكەش لە رۆژی 18ی ئەم مانگەوە دەچێتە بواری جێبەجێكردنەوە.\nTags: دیوانی وەقفی سوننی كۆرۆنا\nوەزارەتی تەندروستی عیراق زه‌نگی مه‌ترسی لێده‌دات\nرەزامەندی لەسەر بەكارهێنانی چارەسەرێكی كۆرۆنا درا\nله سلێمانی نەخۆشخانەیەکی دیكه بۆ کۆرۆنا دەکرێتەوە


باشترین بەرنامەکانی خوێندنەوەی کتێبی PDF لەسەر ویندۆز ١٠ – تۆڕی میدیایی خەڵک\n2020/02/06 - 11:51 PM\nچەندین بەرنامە و ئەپی جیاواز هەن کە بەکاردێن بۆ کارپێکردنی پەرتووکی ئەلیکترۆنی کە PDF یشی پێدەوترێت و ئەمانەی خوارەوە سێ بەرنامەی پێشنیارکراون کە دەتوانن سوودیان لێ ببینن.\nبەرنامەی Adobe Acrobat Reader:\nیەکێکە لە بەناوبانگترین ئەپەکان و بەرهەمی کۆمپانیای ئەدۆبییە و بە خۆڕاییە و زۆربەمان بەکاریدەهێنین و بە ئاسانی دادەبەزێت لەسەر کۆمپیوتەرەکانمان.\nبەرنامەی: PDF-Xchange Editor\nئەم بەرنامەیە کێشی کەمە و خێرایە و بۆ هەموو سیستەمە وەگەڕخەرەکانی کۆمپیوتەر بەردەستە.\nبەرنامەی: Javelin PDF Reader\nبەخێراترین شێوە پەرتووکە PDF ییەکەت بۆ دەکاتەوە و کۆمەڵێک لیستی زیادەت پیشان نادات کە لە ڕاستیدا پێویستت پێیان نییە و سوودبەخش نین.\nئەم مۆبایلە بەهێزەی سامسۆنگت ناسیوە بۆ بارودۆخە سەختەکان؟


پەکەکە ئامادەیی بۆ دیالۆک لەگەڵ پارتی راگەیاند\nباهۆز ئەرداڵ ئەندامی فەرماندەیی بڕیارگەی ناوەندی ئامادەی خۆیانی بۆ دیالۆک لەگەڵ پارتی راگەیاند.\nباهۆز ئەرداڵ ئەندامی بەڕێوەبەریی بڕیارگەی ناوەندەیی فەرماندەیی گەل (نەپەگە) بۆ رادیۆ دەنگی وڵاتی نزیک پەکەکە رایگەیاند" ئەوان هەرگیز نایانەوێت لە بەرامبەر هێزە کوردییەکاندا شەڕ بکەن و داوای لە فەرماندەکانی پێشمەرگە کرد، نەکەونە ناو ئەو یاری و گەمانەوە، کە دەیانەوێت ئەوان بهێنن و رووبەڕووی گەریلایان بکەنەوە، کە شانبەشانی ئەوان لە سەنگەرەکاندا لە دژی داعش شەڕیان کردووە".\nئەو فەرماندە سەربازییەکی پەکەکە رایدەگەیەنێت" ئەگەر شەڕێکی ڕووبدات، کاریگەریەکی زۆر گەورە و زیانێکی زۆر گەورە لەسەر دەستکەت و شۆرشی ڕۆژئاواش دروست دەکات".\nهەروەها ئەوەی خستەڕوو، ئەگەر شەڕێک ڕووبدات، بە تەنها لەنێوان دوو هێز و دوو پارتدا سنوردار نابێت، هاوسەرنگی نەتەوەیی تێکدەچێت و وتی، "با شتێکی ئاسان بڵێم، ئەو هێزەی کە ناوی پێشمەرگەی ڕۆژی لە خۆی ناوە، لەسەر هێڵی مەتینا و گارە جێگیر کراون. بە حساب هێزی ڕۆژئاوان، دایک و باوکیان لە رۆژئاوان. لەناو گەریلاکانی پەکەکەشدا بە هەزاران هەڤاڵی رۆژئاوامان هەیە. ئەوانیش خانەوادەکانیان لە رۆژئاوان. ئەگەر شەڕێک لەنێوانیاندا ڕووبدات، ئایا رۆژئاوا ئارام دەبێت؟ بە شێوەیەکی سروشتی لە رۆژئاواش شەر دروست دەبێت. رۆژئاوا لەم نێوەندەدا ناتوانێت بێ هەڵوێست بێت. بە شێوەیەکی نەخوازراو رۆژئاواش لەم شەڕەدا تێوەدەگلێت و زیانێکی گەورە دروست دەبێت. لەم ساتەدا کە پارتە سیاسیەکانی رۆژئاوا سەرقاڵی دانوستانن، ئێمەش وەک تەڤگەری کورد رامانگەیاند کە پشتگیری لێدەکەین، لەگەڵ ئەم هەوڵدانەن".\nئەرداڵ ئاماژەی بە قسەکانی وەزیری دەرەوەی ئەمریکا و هەڵوێستی هێزە نێودەوڵەتیەکان لەبارەی ئەم دۆخە کرد و رایگەیاند، قسەکان و هەڵوێستەکانیان لەبەرانبەر دۆخەکە راست نییە، لە خزمەتی یەکێتی نەتەوەیی کورددا نین. ئەرداڵ باسی ئەوەشی کرد کە ئێستا ئەمریکا دەوڵەتێکی گەورەیە و لە هەرێمەکەیە و پەیوەندیەکانی لەگەڵ کورد بەرەوە پێشەوە بردووە و بەهێزە و وتی، "پەیوەندی لەگەڵ کوردانی باشووری هەیە، پەیوەندی لەگەڵ کوردانی رۆژئاواش هەیە. بەپێی بۆچوونی ئێمە بەڕیوەبەرایەتی نوێی ئەمریکا لەبەرژەوەندی گەلی ئەمریکا دەتوانێت پەیوەندیەکی باش لەگەڵ گەلی کورد دروست بکات. لەگەڵ هەندێک کورد دۆست و لەگەڵ هەندێکی تر دوژمن، بەم شێوەیە نابێت. ئەگەر ئەمریکا بەردەوامی بەم سیاسەتە بدات و ئاڵۆزیەکان قوڵبکاتەوە ، پەیوەندیی لەگەڵ ئەو کوردانەی کە وەک دۆستی دەبینین، تێک دەچێت. واتە زیانی بەردەکەوێت و زیان بەر پرۆژەکانی لە هەرێمەکە دەکەوێت".\nئەو فەرماندەیەی پەکەکە دەشڵێت "لەم شەڕەدا هیچ سوودێکیان دەستناکەوێت. نە بەرژەوەندی پێشمەرگە و نە بەرژەوەندی گەلی باشووری کوردستان هەیە، نە بەرژەوەندی کورد و کوردستان هەیە، بە تەنها لە بەرژەوەندی لایەنەکە کە ئەویش دەوڵەتی داگیرکەری تورک و ئەردۆغان و باخچەلیە. ئەوانە دوژمنی سەرسەختی کوردن، هاوبەشی یەکترین، بە تەنها بەرژەوەندی ئەوان هەیە. شەڕێک کە بە تەنها بەرژەوەندی ئەردۆغان و باخچەلی تێدابێت، بۆچی پێشمەرگە بەشداری تێدا بکات؟".


چۆن شەڕ لەگەڵ مارەکان بکەین - بابەت\nسەرەکی ⁄ ئاژەڵ و رووەک ⁄ چۆن شەڕ لەگەڵ مارەکان بکەین\n1 چۆن شەڕ لەگەڵ مارەکان بکەین:\n1.1 دەربارەی مارەکان:\n1.2 شەڕکردنی مار لە ناو ماڵەکەدا:\n1.3 دژە مار لە دەرەوەی ماڵ:\n1.4 ڕێگا کانی کیمیایی بۆ شه ڕکردنی مار:\n1.5 جیاکردنەوەی مارێکی ژەهراوی لە ناژەهراوی:\nچۆن شەڕ لەگەڵ مارەکان بکەین:\nمار یان ژیان ، خشۆکێکی درێژ و بێ پەلوپەلن ، کە زۆربەیان هێلکەن ، کە هەندێکیان لە پایزدا لە نێوان پێنج تا دوازدە مار بچووک دا لە نزیکەی 25 سم بە درێژی یی منداڵ دەبن و پێستەکەی وشک و لووس و دوورە لە هاوڕەنگی وەک هەندێک باوەڕیان وایە و لە ماوەی ساڵدا چەند جارێک دەگۆڕێت بۆ ئەوەی بتوانێت لەشی هەمیشە گەشەکردووی خۆی تێدا بێت . مارەکان سەر بە مارەکانی خوێن ساردن چونکە کۆنترۆڵی پلەی گەرمی لەشیان دەکەن بە پشت بەستن بە پلەی گەرمی زەریای دەرەوە ، لە وەرزی پایزدا پێویستیان بە ژینگەی سارد و شێدار هەیە لە ئامادەکاری بۆ خەوی زستانەی خۆیان کە هەندێک جار دەبێتە هۆی جێگیربوون لە دەوروبەر و ناوەوەی ناوچەکانی نیشتەجێبوون ، لەگەڵ ئەوەیشدا مارێکی بێ سەروبەر هەیە کە هیچ مەترسییەک بۆ مرۆڤ دروست ناکات جگە لە ترسان ، بەڵام مارێکی ژەهراوی هەن کە مەترسی بۆ سەر مرۆڤ و ئاژەڵی ماڵی دروست دەکەن .\nمار دەبێتە هۆی ترس بۆ زۆر کەس ئەگەر لە ماڵەکانیاندا بێت ، ئەمەش ڕەنگە بەهۆی تێنەگەیشتنەوە بێت لەسەر ئەوەی کە چەندە ژەهراوین ، یان نەبوونی زانیاری چۆنیەتی مامەڵەکردن لەگەڵیان ، بۆیە فێربوونی چۆنیەتی بەگژداچونەوەی مار گرنگ و پێویستە بەتایبەتی بۆ دانیشتوانی ناوچە نیشتەجێبووەکانی قەراغ شار ، یان ئەوانەی نزیکن لە ناوچە گوندنشینەکان و هتد .\nشەڕکردنی مار لە ناو ماڵەکەدا:\nڕەنگە مار بچێتە ناوەوەی ماڵەکان لەبەر چەند هۆکارێک لەوانە جرجی ڕاوکردن لەناو ماڵەکاندا کە خۆراکی بنەڕەتین بۆیان ، یان بەدوای شوێنێکی گونجاودا دەگەڕێن بۆ دانانی هێلکە ، یان بەهۆی ئەو بۆشاییانەوە ئەو کرانەوە یان کەلوپەلانەی کە لەخۆیاندایە پێکدێت . یارمەتی بدەن لە پێستە کۆنەکەی ڕزگار بێت و هەندێک جاریش ڕەنگە بەهۆی هەڵاتنی لە ڕاوکەرێکی دڕندە بێت ، یان تا ئەو ڕادەیەی کە دەکەوێتە ڕێکخستنی پلەی گەرمی لەشی و هەر چەندیش بێت ئەم هۆکارانە چەند جیاواز بن ، باشترین ڕێگا بۆ ڕزگاربوون لێی تەنیا بە کوشتنی نییە ، بەڵکو بە لابردنی ئەو هۆکارەیە کە وای لێ کردووە بەشێوەیەکی سەرەکی بچێتە ناو ماڵەکەوە ، ئەمەش بە پەیڕەوکردنی ئەم ڕێکارانەی خوارەوە :\nلابردنی سەرچاوەی خواردنی مار لە مشکبە ڕێگای نەهێشتنی ئەو خۆراکانەی کە قرتەکان بۆ لای خۆیان ڕائەکێشن وەک تۆوی باڵندەکان یان خواردنی ماڵی یان دەفری خۆراکی وشککراوە ، چونکە ئەم جۆرە خۆراکە دەبێت لە کانزای داخراو یان دەفری شووشەیی توند دا هەڵبگیرێت کە قرتەکان ناتوانن گاز لێبگری .\nئەو کرانەوەیانە دابخە کە قرتاندن یان مار دەتوانن بچنە ناو ماڵەکانەوە، وەک کردنەوەی بۆریەکانی ئاو و پاککردنەوە، کردنەوەی بۆری شوشتن، کردنەوەی وایەری تەلەفۆن، کێبڵی ئینتەرنێت، یان هەر کرانەوەیەک کە لە پەنجەرە و دەرگاکان نزیک بێت\nکەمکردنەوەی ڕووەک و بەروبوومنزیک لە بناغەکانی خانووەکە ، دڵنیابە لە چاندنیان لە شوێنێکی دوورەوە بەرامبەر بە ماڵەکە ، چونکە شوێنێکی گونجاون بۆ بوونی مار و نێچیرە جۆراوجۆرەکانیان .\nمارەکان لە ناوخۆدا بە هەڵگرتنی بە شۆڤڵ یان گەسکیان یان هەر ئامرازێک بە دارێکی درێژ ەوە فڕێدراون، پاشان لە ناو قاپێکی قوڵدا دادەندرێن و لە دەرەوەی ماڵ دەریانهێناوە، لە کاتێکدا ئەو کەسانەی کە لە مامەڵەکردن لەگەڵ ماردا شارەزان، ڕەنگە لە پشتی سەرەوە بیانگرن و بیانسڕنەوە، لەگەڵ پێویستی گرنگیدان بە لەبەرکردنی جلی درێژ و لە کاتی قەپدا ئەمە لەکاتێکدا پێشنیاز نەکراوە کە لە کاتی ناڕوونیدا مارەکە بە دەست بگرم کە ناوی نەبرێت و ئەگەر گومانی ئەوە بکرێت مارێکی ناو ماڵ شوێنەواری خۆی لەدەستداوە دەکرێت لە ناوچەی تەڕ یان گەرمدا بگەڕێت وەک ئامێری شوشتن و فڕن و گەرمکەرەوەکانی ئاو و نزیک کۆمپیوتەر و شاشە یان لەژێر خاولی تەڕدا\nدژە مار لە دەرەوەی ماڵ:\nهەندێک لەو ڕێوشوێنانەی کە دەکرێت بگیرێتەبەر بۆ ڕێگریکردن لە بوونی مار لە بۆشایی دەرەوە و باخچەکاندا بریتین لە:\nحەوشەکەیان یان باخچەیەکی دەرەوەی دەوەن و کەڵەک دار پاک بکەنەوە کە لێرە و لەوێ بڵاو بووبنەوە، لە ناو کەلەبەرێکی بەرزکراو دا لە زەویدا ڕێکیان بخە، چونکە ئەم شوێنانە بژاردەی گونجاون بۆ ئەوەی مارەکان خۆیانی تێدا بشارنەوە.\nقەدی دار ببڕە نزیک پەنجەرەو دەرگاکان ، کە مار ەکان دەتوانن لەسەری سەرکەون و لە ڕێگایانەوە بگەنە ماڵ .\nپەرژینێک لەدەوری باخچەکە دروست بکەن بۆ ئەوەی مارەکان نەچنە ژوورەوە ، لەگەڵ سەرنجدان لەدورخستنەوەی ڕووەک و ڕووەکەکان لێی تا مار پێیدا نەباتەوە تا بگاتە ناوەوەی باخچەکە ، هەروەها پەرژینەکە دەتوانێت لەئەلەمنیۆم ، یان پەڕۆی تاو ، یان نەغڵ بێت و نزیکەی 60 سم تا 90 سم بەرزبێت و نزیکەی 15 سم لەقوڵایی ژێر زەویدا بێت .\nلە ناو ئەو مەراقوقانەی تا مارا ووهدا، لەگەڵ سەحرەنگان بۆ حەدەرخستێن و دایمە و داووکلەکانی تا مەڕ-ەوهده، لە هەوڵەکانیدا لە سەر کاروکردەوە، لە بەشی تاوی فەراوستی، یان یانی ئۆی تاو، بە 60 سم 90 سم بە 15 سم لە بۆیاخ\nهیچ خواردنێکی باڵندە لە نێوان مانگی نیسان و ئۆکتۆبەردا دانەنراوە ، هەروەک پێویستیان بەم خواردنە تەواوکارییە نییە لەو ماوەیەدا ، کە بە نۆبەت تەنیا مار و قرتاندنی بۆ ماڵەکان ڕادەکێشێت ، لە کاتێکدا ئەو ماوەیەی کە مارەکان لە وەرزی زستاندا بێرمین دەتوانن لە مانگی تشرینی دووەم ەوە تا مانگی نیسان چاوەڕێ بکەن .\nئەو گیا باخەی کە لەیەک جیابووەتەوە، چونکە مار ەکان خۆیان لەو شوێنانە بەدوور دەگرن، کە بەر فالکۆنەکان دەکەون، ئەمەش یارمەتیی دووریان دەدات لە باخچەکە بە گیای کورت .\nهێشتنەوەی دیمەنی سروشتی لە باخچەکەدا بە و ئاسانییە، دیوارە بەردە کراوەکان ئاژەڵی بچووک رادەکێشێت کە خۆراکن بۆ مار، دوورکەوتنەوە لە خواردنی دەریاچە و گۆمی ماسی، کە بە پێچانەوەی ئەو جۆرە خواردنە گوزارشت لە خواردنێکی تر دەکات بۆ مار، هەروەها دوورکەوتنەوە لە هەر تەنێک کە بتوانێت پەناگەیەک بێت بۆ مارەکان\nڕێگا کانی کیمیایی بۆ شه ڕکردنی مار:\nیەکێک لەو ڕێوشوێنانەی کە بۆ بەرەنگاربوونەوەی مار ەکان بەکار هاتووە بە شێوەی کیمیایی:\nژەهراویبوونی ئاو : ئەم شێوازە کاریگەرە لە ڕزگار بوون لە مار ئەگەر سەرچاوەکانی ئاو سنووردار بن لە ناوچەکەدا ، بە بەکارهێنانی چارەسەری نیکۆتین سولفات . (بە ئینگلیزی: nicotine sulphate) بەچڕکردنەوەی 40 % ، جگە لەوەی بەشێکی بۆ 250 بەش ئاو دەهێنێ ، پاشان لەدەبەی ناقوڵدا دانرێت و لەشوێنێکی گونجاودا بەجێماوە ، هەروەک دەکرێت وەک بەعشێک بەکاربهێنرێت کە مار بۆ ئەم کەشتییانە ڕابکێشێت ، بەحساب ڕێگەگرتن لەباڵندەو ئاژەڵەکانی تر لەخواردنەوەی ئەم ئاوە ، لەکاتێکدا ئەزموون دەریخستووە کە بەکارهێنانی هەمان ماددە بە10 % ڕەنگە بەس بێت .\nهێلکە ژەهراویکردن : هەندێک مار لەسەر هێلکەی باڵندە خواردن دەخۆن ، پەلاماری ماڵی پەلەوەر و تەویلە دەدەن بۆ گەڕان بەدوایدا ، بۆیە ژەهراویکردنی هێلکە بۆ نەهێشتنی ئەو مارانەی دەیخۆن ، بژاردەیەکی گونجاوە بۆ ئەوەی لێیان ڕزگاربکرێت ، ئەمەش بەبەپیرەوەنانی هێلکەکان بۆ ژەهراویبوون ، دانانی مادەی سترایکینینە . (بە ئینگلیزی: strychnine) لە ناوەوە ، پاشان بە بەکارهێنانی پارچە کاغەزێک ئەم چاڵانە دابخە و وازیان لێ بێنە و وشک ببنەوە ، چونکە دەبێت ئەو هێلکەی ژەهراویکراوە نیشانە بکرێت بۆ ئەوەی زیان بە ئاژەڵە ماڵییەکانی ناو ماڵ نەبەن ، یان ئاژەڵەکانی دیکەی سەر کێڵگەکە بەخێو کراون ، بەو هێلکەیانە دەبێت لە ماوەی چەند ڕۆژێک دا فڕێی بدەن و لەناویان بچێت ، چونکە دوای ئەم جارە لە ڕاکێشانی ماردا کاریگەر نین .\nهەڵمی نوژدار: دەتوانرێت گازی ژەهراوی بەکاربهێنرێت بۆ لەناوبردنی مار و قرتەکان لە ناو بارۆکانیان، کە کەوچکێکی درێژ قۆڵی بۆ بەکارهێنانی سیانایدی کالسیۆم بەکار دەهێنرێت(بە ئینگلیزی: calcium cyanide) لە قوڵترین ناوچەی بوروەکەدا ئەم مادەیە بەهۆی شێی خاکەوە کاردانەوەی دەبێت و گازی هایدرۆسیانیک ئەسید ی لێ دەردەکات (بە ئینگلیزی: hydrocyanic acid gas) کە لە ماوەی 30 خولەکدا مارەکان لەناو ئەبەن، بەڵام باشتر نییە ئەم شێوازە بە فراوانی بەکاربهێنیت چونکە هەموو ئەو زیندەوەرانە لەناو دەبرێن کە لەم ناوچەیە بڵاو دەبنەوە ، چونکە ئەم شێوازە ش دەتوانرێت لە نێو بینا و ماڵەکاندا بەکار بهێنرێت پاش ئەوەی بە توندی یوو توند ، کە سیانیدی کالیسیۆم لە ناوەوە دادەنرێ و بۆ ماوەی ڕۆژێک یان زیاتر لە ناوەوە بەجێ دەهێڵرێت ، لە کاتێکدا پێویستە هۆشداری وەربگیرێت لەکاتی بەکارهێنانی ژەهری سیانیدی کالسیۆم چونکە ژەهرێکی کوشندەیە ، لە هەمان کاتدا خۆ بەدوور گرتن لە دەرهێنانی لە پێچوکەکانی خۆی مەگەر ئامادە نەبێت بەکاری بهێنیت .\nکوشتنی غاز: گاز دەکەویتە ناو بارۆکانی مارەوە کاتێک لە هەڵمبووندان، بەڵام زۆرجار سەرکەوتوو نییە، لەبەر چەند هۆکارێک لەوانە: مار ڕێژەی میتابۆلی نزمی هەیە لە هیواهەڵگەڕاندا، کە وا دەکات کە توانای بەربەریان هەبێت لە کاریگەری گازە ژەهراوییەکان بەشێوەیەکی بەرچاو و ئەگەر ئەم شێوازە بەکار بهێنرێت دەبێت پەمپکردنی گازی پێویست بۆ ناو بارۆکان بۆ ماوەیەکی زۆر بۆ کوشتنی مار ەکان بەردەوام بێت و جۆری ئەو گازەی بەکار هاتووە، چ سوک بێت یان قورس، بەپێی پێکهاتەی بوراوەکە لە ناوەوە و دواتر دوای ئەوە و دوای ئەوە دەبێت جۆری گازی بەکارهاتوو دیاری بکرێت داخستنی بارۆکان دەبێت توند بکرێت بۆ ئەوەی ئەو غازەی لە ناخیدا ماوە تا ئەو شوێنەی کە دەکرێت کاریگەری کوشندەی هەبێت و هەندێک نمونەی ئەو گازانەی کە کاریگەری خۆیان لە نەهێشتنی مارنیشان نەداوە : فووسێنە (بە ئینگلیزی: phosgene)، وە کلۆر (بە ئینگلیزی: chlorine)، ماددەی کیمیایی فرمێسکڕێژ، ئەو جۆرانەی کە بە سەرکەوتوویی بەکارهێنراون بۆ لەناوبردنیان، ئەم گازانەی خوارەوەن:\nتیتراچلۆرۆ ئیپن (بە ئینگلیزی: tetrachloroethane).\nدووانەئۆکسیدی کاربۆن (بە ئینگلیزی: carbon disulfide).\nفه رمیده ید (بە ئینگلیزی: formaldehyde).\nمەڵسەر (بە ئینگلیزی: Mustard gas).\nبەکارهێنانی مێروو: مێرووەکان دەتوانرێت بۆ لەناوبردنی مار بەکار بهێنرێت، بە لەبەر چاوگرتنی زیانەکانیان بۆ زیندەوەرە بەسوودەکانی تر، نمونەی ئەم دەرمانە ژەهراویانە ئەمانەن:(بە ئینگلیزی: DDT)، وە ئەلدرین (بە ئینگلیزی: aldrin)، وە دێڵدرین(بە ئینگلیزی: dieldrin)، وە تۆکسیڤن(بە ئینگلیزی: toxaphene)، وە کلۆرس سپا (بە ئینگلیزی: heptachlorane)،ئەم جۆرە دەرمانە سارێژانە دەبێت بە شێوەی دەستی و بە زۆری لە هەموو ئەو شوێنانە بپرژێنرێت کە مار دەتوانێت پەنایان بۆ ببا، وەک کون و درزز\nجیاکردنەوەی مارێکی ژەهراوی لە ناژەهراوی:\nمارەکانی ژەهراوی و بێ پەردە دەتوانن جیابکرێتەوە بە هەندێک تایبەتمەندی فەرمی کە کورتکراوەی خوارەوەیە:\nکرانەوەی ژێر چاو : مارژەهراویەکان کرانەوەیەکی بچووکیان لەنێوان چاو و شوێنی لووتدا هەیە ، کە لە مارە بێ موودا نییە .\nشێوەی قوتابی : مارە ژەهراویەکان لە ناوەڕاستی چاودا قوتابییەکی هێلکەییان هەیە ، لە کاتێکدا مارەکانی بێ موون ، قوتابیشێوە خڕیان هەیە .\nشێوازی شێوەی کلک: مارەکانی ڤێنۆمووس یەک ڕیز سالینیان لە کلکیاندایە، لە کاتێکدا مارەکانی بێ موو، شیتی شێوەی دوولەتیان هەیە.\nڕەنگی پێستی مار: جیاکردنەوەی ژەهراویبوونی مار ەکان لە پێستیان زەحمەتە، بەهۆی جیاوازی ڕەنگی گروپی مار لە هەمان جۆر.\nئاژه‌ڵچۆن شەڕ لەگەڵ مارەکان بکەین


ئایا تڕەمپ دەبێتە سەرۆکێکی (ئاخیر شەڕ) بۆ ئێران!\n(بزنسمان)ەکان بەگشتی و تڕەمپ بەتایبەتی لە هیچ یاریەکدا حەزناکەن بدۆڕێن، ئەم هۆکارەش وایکردووە تاکو ئێستا تڕەمپ دان بە شکستی خۆیدا نەنێت لە بەرامبەر بایدن، لە ئیستادا تڕەمپ (لە ڕووی سایکۆلۆژیەوە) توڕە و هەستیار دەردەکەوێت بە هۆی دۆڕانی لە هەڵبژاردنەکاندا، ئەو ڕاستیەش دەزانێت کەوا تەنها (25) ڕۆژی ماوە لە کۆشکی سپی، بۆیە تڕەمپ وەک هەموو سەرۆکێکی پێش خۆی، دەیەوێت شوێن دەستی خۆی لە مێژووی ئەمریکا و جیهاندا بەجێ بهێڵێت.\nپرسیار لێرەدا ئەوەیە ئایا گروپەکانی (حەشدی شەعبی) بەهانە دەدەنە (دۆناڵد تڕەمپ) تاکو شوێن دەستی خۆی لەسەر ڕووی ئێراندا بنەخشێنێت؟ دوای حەفتەیەکی تر ئێران و گروپە شیعەکانی عێڕاق لەبەردەم تاڵترین ساڵیادی سەدەی (21)دا دەبن، ئەویش ساڵیادی کوژرانی ئەندازیاری هیلالی شیعی و گەورە فەرماندەی سەربازی ئێران (قاسم سولەیمانی)یە، ئاماژەکان پێمان دەڵێن کەوا ئەگەر هەیە ئێران یاری بە ئاگر بکات و چالاکیەک دژی ئەمریکا ئەنجام بدات، بەمەبەستی تێرکردنی حەزی تۆڵەی شەقامی شیعە و ڕازیکردنی (ڕای گشتی) شوێنکەوتووانی شیعەی ئێران و عێراق، بەڵام ئەگەر هەیە ئەم چالاکیە ڕاستەوخۆ لەلایەن ئێرانەوە نەکرێت، بەڵکو ناڕاستەوخۆ لەلایەن گروپەکانی حەشدی شەعبیەوە بکرێت.\nدۆناڵد تڕمپیش پێشوەختە لە ڕێگای تویتەرەوە بەشێوەیەکی ڕاستەوخۆ هۆشداری توندی داوەتە ئێران "ئەگەر ئێران یان پڕۆکزیەکانی هەر گورزێک لە بەرژەوەندیەکانی ئەمریکا بوەشێنن، ئەوا تڕەمپ گۆمەکە دەشڵەقێنێت بەسەر سەری ئێراندا". جموجۆڵە نائاساییەکانی شەوی ڕابردووی شاری بەغدا لەلایەن هێزەکانی دژە تیرۆری عێڕاق و گروپی (كتائب اهل الحق) ئاماژەن بۆ ئەوەی کەوا (25) ڕۆژی داهاتوو بۆ عێڕاق سەخت و هەستیار دەبن، چونکە بەغدا بووەتە گۆڕەپانی یەکلاکردنەوەی ململانێکان و عێڕاقیش کەوتۆتە نێوان بەرداشی ئەمریکا و ئێران، ئەگەرێکیش هەیە ئەمریکا باڵوێزخانەی خۆی لە بەغداوە بۆ هەولێر بگۆازێتەوە، بەمەبەستی پاراستنی گیانی دیپلۆماتکاران، چونکە هەولێر پێگەیەکی سەقامگیر و پارێزراوی هەیە، ئەگەرچی گرنگە داڕێژەرانی بڕیار (وەک ڕابردوو) بەردەوام بن لە سیاسەتی (باڵانس و هاوسەنگی ڕاگرتن) لە نێوان ئەمریکا و ئێران، بەڵام لە حاڵەتی گواستنەوەی باڵوێزخانەی ئەمریکا لە بەغداوە بۆ هەولێر، پێویستە سەرکردایەتی سیاسی کوردستان (گرەنتی) پاراستنی خاک و خەڵکی هەرێمی کوردستان بە (نوسراوی فەرمی) لە ئەمریکا وەربگرێت. لە ماوەی شەش مانگی ڕابردوودا (کازمی) لە دوو نمایشدا لە بەرامبەر (حەشدی شەعبی) شکستی هێناوە:\nیەکەم/ کاتێک (14) چەکداری گروپی (حزب اللە)ی بە تۆمەتی هێرشی موشەکی بۆ سەر باڵوێزخانەی ئەمریکا دەسگیرکردن، بەڵام ناچار بوو لەژێر فشاری (حەشدی شەعبی)دا دوای چەند ڕۆژێک ئازادیان بکات.\nدووەم/ دوای دەستگیرکردنی کەسێکی تۆمەتبار بە هێرشەکانی یەکشەممەی ڕابردوو، ئەم جارەش (کازمی) ناچارکرا دەستگیرکراوەکە ڕادەستی حەشدی شەعبی بکاتەوە.\nئەم دوو نموونەی سەرەوە پەیامێکی روونە کەوا کازمی و حکومەتەکەی و دامودەزگاکانی ناتوانن بە هیچ شێوەیەک لێپرسینەوە لە گەل میلیشیاکانی (حەشدی شەعبی)دا بکەن.\nبەمانایەکی تر ئەم دوو ئەزموونەی (کازمی) لە ڕابردوودا پێمان دەڵێن: (حوکمی میلیشیاکانی حەشد) زاڵە بەسەر (حوکمی کازمی)دا، ئەگەرچی کازمی ئومێدی مانەوەی خۆی لەسەر هەڵبژاردنەکانی داهاتوودا هەڵچنیووە، بەڵام ئەگەر کازمی بەم لاوازیەی بەردەوام بێت، ئەوا ئەگەرێکی بەهێز هەیە لە هەڵبژاردنی پەرلەمانی داهاتوودا توشی شکستێکی گەورە بێتەوە، چونکە لەلایەک متمانەی هاوڵاتیان لەدەست دەدات، لەلایەکی تریش متمانەی ئەمریکا لە دەست دەدات.


خاوەن كێڵگە پەلەوەریەكان، خانوو پلاستیكیەكان و كارگەكانی ئالیك ئاسانكاریان بۆ دەكرێت\n18/3/2020 - 16:34\nلەپێناو بەرز نەبوونەوەی نرخ هەماهەنگیان بۆ كراوە\nوەزیری كشتوكاڵ و سەرچاوەكانی ئاو رایگەیاند، ئاسانكاری كراوە بۆ گواستنەوەی پێداویستی و بەرهەمی كێڵگە پەلەوەریەكان، خانووە پلاستیكیەكان و كارگەكانی ئالیك، هەروەها لیژنەیەكیش چاودێری نرخ دەكات بۆ بەرز نەبوونەوە.\nبێگەرد تاڵەبانی، وەزیری كشتوكاڵ و سەرچاوەكانی ئاو رایگەیاند: دوا بەدوای هەماهەنگی لەگەڵ لیژنەی باڵای رووبەڕووبونەوەی كۆرۆنا، پارێزگارەكان و سەرپەرشتیاری یەكە ئیداریەكان و هەوڵی بەڕێوەبەرایەتی گشتی كشتوكاڵی پارێزگاكان بۆ چارەسەركردنی كێشەی بەبازاڕكردنی بەرهەمی كێڵگە پەلەوەریەكان و تاوتوێكردنی پێداویستی و بەرهەمی كارگەكانی ئالیك و خانووە پلاستیكیەكان، رەزامەندی وەرگیرا بۆ گواستنەوەی پێداویستی و بەرهەمەكانیان.\nوەزیری كشتوكاڵ و سەرچاوەكانی ئاو ئاماژەی بەوەشكرد، ئەو كێڵگە پەلەوەریانەی مریشكیان پێ گەیشتووە لەرێگەی سەربڕخانە فەرمیەكان سەر دەبڕدرێن و پاشان دەخرێتە ئەو ماركێتانەی كراوەن بۆ ئەوەی بگاتە دەستی هاوڵاتیانمان.\nبێگەرد تاڵەبانی، وەزیری كشتوكاڵ و سەرچاوەكانی ئاو باسی لەوەشكرد، هەماهەنگی لەنێوان بەڕێوەبەرایەتی گشتی كشتوكاڵی پارێزگاكان و لیژنەی پارێزگا و قائیقمامەكان دەكرێت بۆ چاودێریكرنی نرخ، ئەم لیژنەیە چاودێر دەبێت تاوەكو مریشك لە كێڵگەكان دەگاتە دەستی هاوڵاتیان بۆ ئەوەی رێگە نەدرێت نرخ بەرزبكرێتەوە.\nلەكۆتای لێدوانە رۆژنامەوانیەكەی وەزیری كشتوكاڵ و سەرچاوەكانی ئاو داواشی لە خاوەن كێڵگە پەلەوەریەكان و خانوەپلاستیكیەكان كردووە، هەر گرفتێكی گەیاندنی پێداویستی و بەرهەمیان بۆ دروست بوو پەیوەندی بكەن بە بەڕێوەبەرایەتی گشتی كشتوكاڵیەكان لە پارێزگاو ئیدارە سەربەخۆكان.


خەباتی چەکداری پەرچەکردارێکە دژی دیکتاتۆری و تیرۆریزمی سەردەم (کاوە بەهرامی)\n00:40 - 21 رەزبەر 2714\nخەباتی چەکداری، پەرچەکردارێکە لە بەرانبەر رێژیمە دیکتاتۆر و تۆتالیتێرەکان کە بۆ هەرچەشنە خەباتێکی مەدەنی و دێموکراتیک بەربەست دروست دەکەن.\nئامانج لە دەست پێکردنی خەباتی چەکداری، بەربەرەکانێ لەگەڵ رێژیمێکی تۆتالیتێر و دیکتاتۆر بۆ گۆڕانکاری لە سیستەمە لەمەڕ پێکهێنانی ژیانێکی مەدەنی و مرۆڤ دۆستانە کە مرۆڤەکان تێیدا ئازادانە بژین. ئەو فاکتەرانە کە دەبنە هۆکارێک بۆ گۆڕانکاری لە سیستمی دێمۆکراتیک، بریتییە لە: لێک ترازە کۆمەڵایەتی، سیاسی، و ئابوورییەکان لە هەر وڵاتێک کە دەتوانین بلێین سێ (٣) روکنی سەرەکین بۆ راوەستانی پایەی هەر وڵاتێک.\nئەمە سەرەڕای ئەوەیە کە ئەگەر ئەم سێ فاکتەرە لە وڵاتێک لەرزۆک بوون، دەبێتە هۆی راپەڕین و ناسەقامگیریی ئەو وڵاتە دەکەوێتە ژێر پرسیار. کە وابوو کاتێک لە وڵاتێک لە بوارەکانی ئەمنیەت، کۆمەڵایەتی، سیاسی و ئابووری هەم لە نێوخۆی وڵات و هەم لە بیروڕای گشتیی جیهاندا بکەوێتە ژێر پرسیار، دەتوانین ئاماژە بە نیشانەکانی گۆڕانکاریی لەو وڵاتەدا بکەین.\nپاش هاتنە سەرکاری کۆماری ئیسلامی بە ئامانجی پێکهێنانی ئیمپراتۆریەکی شیعە مەزهەب و هەوڵی هەمەلایەنەی لەو وڵاتانەی کە پێڕەوانی مەزهەبی شیعەی تێدایە و لە رێگای بە ناو سەفارەت و دەست و پێوەندییەکانیانەوە تێکۆشاوە، ئاڵۆزی و ناڕەزایەتی دروست بکات. هەر لە سەرەتای هاتنە سەرکاری کۆماری ئیسلامی لە رێگای ئاخوند \_'\_'موعتەشەمی\_'\_'یەوە حیزبوڵڵای لوبنانی دامەزراند و لەو رێگایەوە توانیی بە کەڵک وەرگرتن لە سەروەت و سامانی وڵات، حەماس و باقی دەست و پێوەندییە تیرۆریستییەکانی دیکە رێک بخات. وەک هەنووکە دەبینین لە وڵاتانی کەنداو و هەروەها یەمەن، عێراق، سووریە. شیعەکانی بە شێوەی چەکداری دژی وڵاتانی خۆیان هان داوە و لەو بوارەدا بە هەموو شێوەیەک پشتگیرییان دەکات بە چەشنێک کە ئێستا بەهاری عەرەبی خەریکە بەرەو زستانی عەرەبی هەنگاو هەڵدەگرێ. کێشەکانی یەمەن، لیبی، میسر، سوودان، عێراق، سووریە و ... هتد، سەرەکیترین فاکتەری هەرەس هێنانی بەهاری عەرەبین.\nکاتێک لە وڵاتانی ناوچە بەو چەشنە کە باس کرا، سەقامگیری لە هەموو بوارەکاندا پەرەی ستاندووە، بەڵام لە ئێرن لە بواری شەڕ و کێشەی چەکداری و ئاڵۆزییەکی ئەوتۆ بەرچاو ناکەوێ، لە سۆنگەی وڵاتانی ئورووپایی‌یەوە، رێژیمی کۆماری ئیسلامیی ئێران بە رواڵەت دەبێ ساحەب قەرار و خاوەن دەسەڵات و سەقامگیر بێ، ئەم بۆچوونە بەشێکی دەگەڕێتەوە بۆ نەبوونی ئوپۆزیسیۆنێکی کارامە و فەعال کە کێشە سەرەکی، ناوخۆیی و دەرەکییەکانی ئێران بە کردەوە بخاتە روو.\nبۆ دانانی پلان بۆ ئەم گۆڕانکارییە پێویستی بە ئوپۆزیسیۆنێکی یەکگرتووی ئێرانییە کە بتوانێ خەباتێکی چەکداریی کارا رێک بخات بە شێوەیەک کە ئەم خەباتە کاریگەریی خۆی وەک پاڵپشت بۆ خەباتی مەدەنی نیشان بدا.\nلەو باوەڕە دام بە لەبەر چاوگرتنی هەلومەرجی هەنووکەیی رۆژهەڵاتی ناوەڕاست، بەرنامە دانان بۆ هەر چەشنە سەر ئێشەیەک بۆ کۆماری ئیسلامی لە ناوخۆی ئێران دەبێتە هۆی گۆڕانکاری و پەرە دەسێنێ. بێ گومان لەگەڵ رێژیمێکی وەک کۆماری ئیسلامیی ئێراندا خەبات بە بێ قوربانیدان بە داخەوە رێگە پێدراو نییە. کە وابوو حیزب و لایەنە سیاسییەکانی ئێران وەک نوخبەی ئەو وڵاتە پێویستە بە گۆڕانکارییەک کۆمەڵێک داتا بخەمە بەرچاو لەو پێوەندیەدا بڕیار بدەن.\nمەرج نییە لە سەرەتاوە دەست بە خەباتی چەکداری بکرێت، پێویستە رێکخستنێک لەو پێوەندییەدا ئامادە بکرێ هەتا کۆمەڵانی خەڵک بە پشت بەستنی بەو رێکخستنە و هەروەها بەرەنگاربوونەوە لە کاتێک دەست درێژی چەکدارانی رێژیم بۆسەر خۆپیشاندەران هەست بە پشتگیری بکەن.\nکوردستان و بەلووچستان هەردەم بۆ هەرچەشنە بەرەنگاربوونەوەیەک لەلایەن حیزب و سازمانەکانی خۆیان رێک خراون. ئەوەی ماوەتەوە جووڵانەوەیەکی سەرانسەرییە کە پێویستە هەموان قوربانیی بۆ بدەین و ئەوە دەبێتە رەمزی سەرکەوتن بەسەر رێژیمی دیکتاتۆر و کۆنەپەرستی کۆماری ئیسلامیدا.\nجێی ئاماژەیە جووڵانەوەی رۆژئاوای کوردستان و بەرگریی قارەمانانەی لاوانی بە ئەمەگی کووبانی بە رێبەریی حیزبە شۆڕشگێڕەکانیان، ئەوەیان سەلماند کە خۆڕاگری و بەربەرەکانێ لەگەڵ هەرچەشنە سیستمێکی کۆنەپەرست، تیرۆریست و دیکتاتۆر، ئەگەر ئیرادەی خەڵکی لەگەڵ بێت، سەردەکەوەێ. لەلایەکی دیکەشەوە پشتگیریی کۆمەڵانی خەڵکی کوردستانی رۆژهەڵات ئەوەی سەلماند بە گوڕ و تینێکی شۆڕشگێڕانەوە لە گۆرەپانی خەبات دان و هەر دەم ئامادەن و چاوەڕوانی یەکگرتنی حیزبەکانی کودستانی رۆژهەڵاتن. ئەوەی کە جێگای داخە شارەکانی دیکەی ئێران لەو پێوەندییەدا بێ دەنگ بوون لە کاتێکدا کێشەی کووبانی دونیای هەژاند.\nدرێژەپێدانی ئەو رەوتە و هاتنە مەیدانی بە کردەوەی خەڵک لە رۆژهەڵات وەڵامێک بوو بۆ تیرۆریست و تیرۆریستپەروەران و دەست و پێوەندییەکانیان ئە، کەس و لایەنانە کە پێیان وایە شۆڕش لە رۆژهەڵاتی کوردستان نەماوە.


چەند خولەکێک لە مەیدانی بازاڕی کەنگر – کوردی – RojNews.News\nچەند خولەکێک لە مەیدانی بازاڕی کەنگر\n22/06/2020 - 10:45:58 pm\nچوؤرشەممە, 29 أبر 2020 – 08:23 ڕۆژنیوز – ناوەندی هەواڵەکان\nکە بەهار دێت، خۆشییەکەی زیاتر بۆ ئەو خەڵکەیە لە کوێستان و داوێنی چیاکان دەژین، کۆکردنەوەی گیا بەهارییەکان بۆ ئەوان هەم سەرچاوەیەکی بژیوییە و هەمیش وەک سەیرانێک وایە، هەر کەسێک سەربەستانە و بەپێی توانای خۆی گیا کۆدەکاتەوە.\nکاتێک چووینە گوندی دوگومان هاوڵاتییەکی گوندەکەی جیرانیان واتا گوندی مەمکان، بە ئێمەی وت لە سەروی گوندەکە بازاڕی کەنگر هەیە، داوای کرد سەردانێکی ئەو بازاڕە بکەین، بۆ ئێمەش سەرنجڕاکێش بوو، بۆیە پێکەوە چووینە ئەو شوێنە، دانیشتوانی گوندی مەمکان بە گەرمی پێشوازییان لێکردین، لە کاتی گەیشتنمان، هێشتا خەڵک لە کوێستانەوە نەگەڕابوونەوە، بۆیە ئێمەش وەک خەڵک و کەسوکارەکەیان چاوەڕێمان کرد.\nدوایی بینیمان ئەوان هاتنەوە و ماندووییان پێوە دیاربوو، بارەکانیان لە پشتی ئەسبەکان هەڵگرت، بەهۆی ئەوەی پێش بەربانگ بوو، خۆر بەرەو ئاوابوون دەچوو، گوندییەکان و کڕیارەکان پەلەیان دەکرد و قەرەباڵغییەکی زۆر دەبینرا، ئەم کاتە زۆرتر بۆ منداڵان جێی دڵخۆشی بوو و هەموویان لە مەیدانەکە کۆبووبوونەوە، هەر منداڵێک و جڵەوی ئەسپێکی بە دەستەوە گرتبوو، دیار بوو زۆر ئەسپەکانیان خۆشدەویست، ئەسپەکانیش هەروەها.\nئەو هاوڵاتیانەی دەچن بۆ کۆکردنەوەی گیا بەهارییەکان، تا کوێستان سێ کاتژمێر ڕێگە دەبڕن، تا دەگەڕێنەوە ئیتر خۆر ئاوا دەبێت، لە کوێستان کەنگر، ڕێواس و لەو جۆرە گیایانە کۆدەکەنەوە.\nکەرمەن ئیبراهیم مەحمود کە سەرپەرشتی ئەو کەسانە دەکات دەڵێت: ئێمە حەقی ماندوویەتی خۆمان وەردەگرین، کیلۆیەک کەنگر بە هەزار و ٣٠٠ دینار دەفرۆشین، لە بازاڕیش بە هەزار و ٧٥٠ دینار دەفرۆشرێت.\nتەڤگەری ئازادیی: ڕەوشی كەركوك ناسەقامگیرە\nبەرپرسێکی باڵای چەتەکانی داعش لە کەرکوک دەستگیرا


لەزانكۆی سۆران سیمپۆزیۆمی لامەركزیی كارگێڕی لە هەرێمی كوردستان بەڕێوەبردرا\nچوار شەممە, 06 شوبات 2019 16:28\nزاری كرمانجی-سۆران: بە ئامادەبوونی ژمارەیەك مامۆستاو پسپۆران و بە بەشداری چەند بەرپرسێكی ئیداری و قوتابی و مامۆستایان و میوانان، لە زانكۆی سۆران سیمپۆزیۆمی لامەركزیی كارگێڕی لە هەرێمی كوردستان بەڕێوەچوو.\nرۆژی سێشەممە 6-2-2019 لە هۆڵی فاكەكەڵتی زانستیی زانكۆی سۆران، بەشی فاكەڵتی یاسا و پەیوەندییە نێودەوڵەتییەكانی زانكۆی سۆران، لەگەڵ پەیمانگەی كوردی بۆ هەڵبژاردن و ڕاپرسی، سیمپۆزیۆمی (لامەركەزی كارگێڕی لە هەرێمی كوردستان) بەڕێوەبردراو لە دیبتەكەدا لەلایەن ژمارەیەك مامۆستایی پسپۆرو شارەزا، چەند تەوەرێكی گرینگ بۆ ئامادەبوان شیكرایەوەو گفتوگۆی تێرو تەسەلیان لەسەر كرا".\nلە دیبەیتەكە تیش خرایە سەر شێوازی بەڕێوەبردی سیستەمی لامەركەزیی كارگێڕی لە هەرێمی كوردستان، باسیش لە شێوازی دابەشكردنی دەستەڵاتەكان كرا، بەتایبەت لەڕووی ئابوورییەوە، كەوا زیاتر خزمەتی هاووڵاتییان بكرێت، لە حكوومەتە خۆجێیەكانداو ئەوەیان دووپات كردەوە كە پێویستە پەیوەندییەكی توندوتۆڵ لە نێوان مەركەز و حكوومەتە خۆجێیەكاندا هەبێت. لە كۆتاییشدا سەرەنج و پێشنیارەكانی ئامادەبوان خرانە ڕوو.


بایگانی‌ها لەسێدارەدان | KHRN\nماڵ Tags Posts tagged with "لەسێدارەدان"\nهەژار عەلی پور، برای “هۆشمەند عەلی پور“، بەندکراوی سیاسیی کوردی سزادراو بە سێدارە لە لێدوانێکدا بۆ تۆڕی مافەکانی مرۆڤی کوردستان گوتی کە سزای سێدارەی دەرکراو لەلایەن لقی یەکی دادگای شۆڕشی سنەوە دژ…\nورمێ؛ سێ بەندکراوی سزادراو بە سێدارە گەڕێندرانەوە بۆ بەندەکانیان\nسێ بەندکراوی سزادراو بە سێدارە (قەساس) کە ڕۆژی ڕابردوو لە بەندە جیاوازەکانی بەندیخانەی ورمێوە بەمەبەستی جێبەجێکردنی سزای سێدارە بۆ ژوورە تاکەکەسییەکانی ئەو بەندیخانەیە گواسترابوونەوە، گەڕێندرانەوە بۆ بەندەکانیان. سەرچاوەیەک لە لێدوانێکدا بۆ تۆڕی…\nبەگوێرەی زانیارییەکانی تۆڕی مافەکانی مرۆڤی کوردستان، بەرەبەیانیی ئەمڕۆ ١ی ڕێبەندان / ٠١.٢١، سزای سێدارە (قەساس)ی بەندکراوێکی تۆمەتبار بە “کوشتنی بەئەنقەست”بەناوی “بایرام قولیخانی” لە بەندیخانەی ناوەندیی تەبرێز جێبەجێ کرا. بایرام قولیخانی خەڵکی شاری…\nسێ بەندکراو بەمەبەستی جێبەجێکردنی سزای سێدارە گواسترانەوە بۆ ژوورە تاکەکەسییەکانی بەندیخانەی ورمێ\nتۆڕی مافەکانی مرۆڤی کوردستان زانیویەتی کە سەرلەبەیانیی ئەمڕۆ سێ بەندکراوی سزادراو بە سێدارە بەمەبەستی جێبەجێکردنی سزاکانیان گواستراونەتەوە بۆ ژوورە تاکەکەسییەکانی بەندیخانەی ورمێ. ناسنامەی یەک لەو بەندکراوانە “حەسەن شەوقی” تۆمەتبار بە “کوشتنی بەئەنقەست”…


[[Image:Html_sample_np++.gif|left|thumb|242px|نمونەیەکی سادە لە پەڕگەیەکی نووسراو بە HTML]]\nHTML کە کورتکراوەی HyperText Markup Language ـە زمانێکی پیشاندانی پەڕەکانی سەر وێبە کە بەکاردێت بۆ نووسینی هەر پەڕەیەک لەسەر وێب. پەڕگەی HTML تەنها پێکهاتووە لە دەق، کە ئەویش پێکهاتووە لە کۆمەڵێکی زۆر لە [[تاگ]] و [[توخم]] و نووسراوی ناو پەڕەکە. ئەم تاگانە بە وێبگەڕ دەڵێن کە چۆن نووسین و وێنەکان یان ناوەڕۆکی پەڕەکە دەربکەوێت.\nHTML زۆر ئاسانە بۆ فێربوون بە ڕادەیەک کە کەسێکی دوور لە ئایتی ئەتوانێت لە ماوەیەکی کەمدا فێری HTML ببێت و بینووسێت و دەستکاری بکات. ئەوانەی کە HTML دەنووسن پێیان ناوترێت [[پڕۆگرامنووس]] (Programmer) بەڵکو [[نووسەر]] لەبەرئەوەی کە زمانێکی پڕۆگرامین نییە بەڵکو زمانێکی پیشاندانە و لە هاوپۆلی [[Java]] و [[C]] و [[BASIC]] نییە.\nوەک پێداچوونەوەی ١٩:٣٤، ٢٢ی ئایاری ٢٠٠٩\nئەم پەڕەیە دواجار لە ١٩:٣٤ی ٢٢ی ئایاری ٢٠٠٩ نوێ کراوەتەوە.


مه‌سرور بارزانی: ململانێ ناوخۆییه‌كانی یه‌كێتیی له‌پێناوی ده‌سه‌ڵاته\nمه‌سرور بارزانی كوڕه گه‌وره‌ی مه‌سعود بارزانی پێیوایه كێشه‌و ململانێ ناوخۆییه‌كانی یه‌كێتیی‌له‌پێناوی چاكسازیی نیه، به‌ڵكو بۆ ده‌سه‌ڵاته. ئه‌و بۆچونی تایبه‌تی هه‌یه له‌باره‌ی هه‌ریه‌ك له‌نه‌وشیروان مسته‌فاو كۆسره‌ت ره‌سوڵ‌و به‌رهه‌م ساڵح، پێیوایه ئه‌وه‌ی سێیه‌میان كه‌سایه‌تیه‌كی باشه بۆ پارتی‌و ده‌شڵێت، "ناكرێت به‌ته‌واوی متمانه به‌نه‌وشیروان مسته‌فا بكرێت".\nبه‌پێی به‌ڵگه‌نامه‌یه‌كی سایتی ویكیلیكس، كه ئاوێنه ده‌قه‌كه‌ی كردوه به‌كوردیی، مه‌سرور بارزانی له‌باره‌ی كێشه ناوخۆییه‌كانی یه‌كێتیه‌وه به‌راوێژكاری تایبه‌تی ئه‌مه‌ریكا بۆ كاروباری باكوری عێراقی راگه‌یاندوه كه "كێشه‌و ململانێ ناوخۆییه‌كانی یه‌كێتیی له‌به‌ر چاكسازیی نیه، به‌ڵكو بۆ ده‌سه‌ڵات‌و سه‌رۆكایه‌تی حكومه‌تی هه‌رێمی كوردستانه".\nله‌و به‌ڵگه‌نامه‌یه‌دا كه مێژوه‌كه‌ی بۆ ساڵی 2009، مه‌سرور بارزانی له‌باره‌ی كه‌سایه‌تیه سیاسییه‌كانی ناو یه‌كێتیه‌وه له‌و كاته‌دا ده‌ڵێت، "نه‌وشیروان مسته‌فا یاریكه‌رێكی زیره‌ك‌و قه‌ناعه‌تپێهێنه‌ره كه ناكرێت به‌ته‌واوی متمانه‌ی پێبكرێت، ئه‌و له‌ده‌ره‌وه‌ی سلێمانی ده‌سه‌ڵاتی له‌ده‌ستداوه. به‌پێچه‌وانه‌وه، كۆسره‌ت ره‌سوڵ عه‌لی، نه‌خۆشه‌و له‌روی سیاسییه‌وه زیره‌ك نیه". له‌باره‌ی به‌رهه‌م ساڵحه‌وه، بارزانی به‌كه‌سێكی "باش بۆ تاڵه‌بانی‌و سیاسه‌تی به‌غدا‌و بۆ پارتی" وه‌سفیكردوه.\nله‌به‌شێكی دیكه‌ی به‌ڵگه‌نامه‌كه‌دا ئاماژه به‌وه كراوه، كه "سه‌ركرده‌كانی پارتی دیموكراتی كوردستان رازینه‌بون نه‌وشیروان به‌لیستێكی جیا له‌یه‌كێتیی به‌شداری هه‌ڵبژاردنه‌كان بكات، چونكه هاوسه‌نگییه‌كه‌ی نێوان یه‌كێتیی‌و پارتی له‌دابه‌شكردنی كورسییه‌كانی ناو په‌رله‌مانی كوردستان تێكده‌دات".\nله‌باره‌ی دانوستانه ناوخۆییه‌كانی یه‌كێتیه‌وه، به‌ڵگه‌نامه‌كه ئاماژه‌ی بۆ ئه‌وه كردوه كه "هه‌رچه‌نده گروپه ریفۆرمخوازه‌كه‌ی نه‌وشیروان مسته‌فا هه‌فته‌ی رابردو ده‌ستیان له‌كاركێشایه‌وه، به‌ڵام نه‌وشیروان مسته‌فا ده‌ستبه‌رداری گروپه‌كه‌ی بو بۆئه‌وه‌ی بۆخۆی له‌گه‌ڵ تاڵه‌بانیدا بگاته رێككه‌وتنێك".\nئای دی: 09BAGHDAD623\nبابه‌ت: ناكۆكییه ناوخۆییه‌كانی یه‌كێتیی نیشمانیی كوردستان‌و هه‌ڵبژاردنه‌كانی هه‌رێمی كوردستان\nبه‌روار: 10ی مارسی 2009\nله‌كاتێكدا ئێمه چاودێری گرژییه‌كانی نێوان كورد‌و عه‌ره‌ب ده‌كه‌ین، سه‌ركردایه‌تی سیاسیی كورد سه‌رقاڵی ناكۆكییه سیاسییه‌كانی خۆیانن. درێژه‌كێشانی دانوستانه‌كانی ناوخۆی یه‌كێتیی نیشتمانی كوردستان له‌گه‌ڵ نه‌وشیروان مسته‌فا وایكردوه سه‌ركرده‌كانی كورد سوربن له‌سه‌ر لیستی داخراو بۆ هه‌ڵبژاردنه‌كانی داهاتوی هه‌رێمی كوردستان. سه‌ركرده‌كانی پارتی دیموكراتی كوردستان ره‌تیده‌كه‌نه‌وه نه‌وشیروان به‌لیستێكی جیا له‌یه‌كێتیی به‌شداری هه‌ڵبژاردنه‌كان بكات، چونكه هاوسه‌نگییه‌كه‌ی نێوان یه‌كێتیی‌و پارتی له‌دابه‌شكردنی كورسییه‌كانی ناو په‌رله‌مانی كوردستان تێكده‌دات. سه‌ركردایه‌تی پارتی سورن له‌سه‌رئه‌وه‌ی هاوپه‌یمانێتی نێوان یه‌كێتیی‌و پارتی وه‌ك خۆی بمێنێته‌وه، دانبه‌وه‌دا ده‌نێن كه هه‌ر ناهاوسه‌نگیه‌ك له‌كورسیه‌كانی پارله‌ماندا ده‌شێت جارێكی دیكه ده‌رگا به‌سه‌ر شه‌ڕو ململانێ كۆنه‌كاندا بكاته‌وه، كه‌ئه‌مه‌ش زیان به‌هاوپه‌یمانێتی كورد ده‌گه‌یه‌نێت‌وتوانایان لاوازده‌كات له‌مامه‌ڵه‌كردن له‌گه‌ڵ سه‌رۆك وه‌زیرانی عێراق، نوری مالیكی‌و حكومه‌تی ناوه‌ندی. ئه‌گه‌رچی سه‌ركرده كورده‌كان چاوه‌ڕوانی ئه‌وه ده‌كه‌ن روبه‌روی ره‌خنه ببنه‌وه له‌لایه‌ن باڵیۆزخانه‌و كۆمه‌ڵگه‌ی نێوده‌وڵه‌تیه‌وه به‌هۆی ئه‌نجامدانی هه‌ڵبژاردنێكی نادیموكراتی به‌لیستێكی داخراو، به‌ڵام هه‌ستده‌كه‌ن توشی مه‌ترسی زیاتر ببنه‌وه له‌حاڵه‌تی هه‌ره‌سهێنانی هاوپه‌یمانێتی كوردیی.\nكێشه ناوخۆییه‌كانی یه‌كێتیی\nله‌رۆژی 7ی مارس، راسته‌وخۆ دوای سه‌ردانه‌كه‌ی هاشمی ره‌فسنجانی، سه‌رۆكی ئه‌نجومه‌نی دیاریكردنی به‌رژه‌وه‌ندییه‌كانی نیزامی ئێران، هاشمی بۆ به‌غدا، جه‌لال تاڵه‌بانی گه‌ڕایه‌وه بۆ سلێمانی بۆ درێژه‌دان به‌دانوستانه‌كان له‌گه‌ڵ ئه‌ندامه ناڕازییه‌كانی ناو سه‌ركردایه‌تی حزبه‌كه‌ی، یه‌كێتیی نیشتمانی كوردستان. مه‌لا به‌ختیار، وته‌بێژی یه‌كێتیی، به‌تیمی دیپلۆماتكارانی ئه‌مه‌ریكا راگه‌یاند كه یه‌كه‌مین بابه‌ت دانوستانه‌كه پێداچونه‌وه بوه به‌كاروباره‌كانی مه‌كته‌بی سیاسیی یه‌كێتیی له‌دوای ئه‌نجامدانی هه‌ڵبژاردنه‌كه‌ی داهاتوی هه‌رێمی كوردستان. پاشان جه‌ختیكرده‌وه له‌سه‌ر پلانه چاكسازییه‌كه‌ی تاڵه‌بانی بۆ دورخستنه‌وه‌ی ده‌ستی حزب له‌كاروباری حكومی‌و یه‌كلاكردنه‌وه‌ی پێگه‌ی نه‌وشیروان مسته‌فا له‌ناو یه‌كێتیدا. هه‌رچه‌نده گروپه ریفۆرمخوازه‌كه‌ی نه‌وشیروان مسته‌فا هه‌فته‌ی رابردو ده‌ستیان له‌كاركێشایه‌وه، به‌ڵام نه‌وشیروان مسته‌فا ده‌ستبه‌رداری گروپه‌كه‌ی بو بۆئه‌وه‌ی بۆخۆی له‌گه‌ڵ تاڵه‌بانیدا بگاته رێككه‌وتنێك. رۆژی 8ی مارسیش راوێژكاره‌كه‌ی تاڵه‌بانی باسی له‌وه كرد كه دانوستانه‌كان به‌رده‌وامییان هه‌یه.\nله‌خوانێكی نیوه‌ڕۆی رۆژی 6ی مارسدا، كه له‌لایه‌ن رزگار عه‌لی، سه‌رۆكی ئه‌نجومه‌نی پارێزگای كه‌ركوكه‌وه میوانداریی كرابو، جه‌لال جه‌وهه‌ر كه یه‌كێكه له‌گروپه ریفۆرمخوازه‌كه‌ی نه‌وشیروان مسته‌فاو ده‌ستی له‌یه‌كێتیی كێشاوه‌ته‌وه، ره‌تیكرده‌وه قسه‌بكات له‌باره‌ی دواین بڕیاری نه‌وشیروان مسته‌فا له‌سه‌ر دانوستانه‌كانی تایبه‌ت به‌رێككه‌وتنه‌كه‌ی خۆی له‌گه‌ڵ تاڵه‌بانی. له‌بری ئه‌وه ئاماژه‌ی به‌وه كرد كه چه‌ند نیگه‌ران بوه له‌جه‌لال تاڵه‌بانی‌و به‌رهه‌م ساڵح‌و تۆمه‌تباری كردن به‌وه‌ی هیچیان بۆ گه‌لی كورد نه‌كردوه. ئه‌و له‌وه زیاتر رۆیشت‌و پێداگری كرد له‌وه‌ی شێوازیی ده‌سه‌ڵاتخوازانه‌ی تاڵه‌بانی ته‌واو له‌هی سه‌دام ده‌چێت. هه‌روه‌ها ئه‌ندامی دیاری یه‌كێتیی، ئازاد عه‌لی باسی له‌وه كرد كه تاڵه‌بانی یه‌كێتیی له‌به‌رده‌م پارتی دیموكراتی كوردستاندا لاوازكردوه. عه‌لی ئاماژه‌ی به‌وه كرد كه هیچ شتێك له‌ناو یه‌كێتیدا دیموكراتی‌و شه‌فاف نیه‌و یه‌كێتیی ورده ورده پێگه‌ی له‌بارمبه‌ر پارتی له‌ده‌ستده‌دات. جه‌لال جه‌وهه‌ر تاڵه‌بانی به‌وه تۆمه‌تبار كرد كه سیاسییه‌كی عێراقیه نه‌ك كورد، به‌پێویستشی نه‌زانی یه‌كێتیی له‌به‌غدا بێت به‌نوێنه‌رایه‌تی به‌رژه‌وه‌ندییه‌كانی گه‌لی كورد. باسی له‌وه‌ش كرد كه دژایه‌تیكردنی مالكی ناچێته ناو هاوكێشه‌ی كوردییه‌وه، چونكه پانزه پارێزگاكه‌ی خواره‌وه هیچ گرنگ نیه‌به‌لای كورده‌وه.\nله‌رۆژی 4ی مارسدا، سه‌رۆكی ئاژانسی پاراستنی پارتی، مه‌سرور بارزانی به‌راوێژكاری تایبه‌تی ئه‌مه‌ریكا بۆ كاروباری باكوری عێراق، كاراجێسكی راگه‌یاند كه كێشه‌و ململانێ ناوخۆییه‌كانی یه‌كێتیی‌له‌به‌ر چاكسازیی نیه، به‌ڵكو بۆ ده‌سه‌ڵات‌و سه‌رۆكایه‌تی حكومه‌تی هه‌رێمی كوردستانه.به‌پێچه‌وانه‌ی میراتیه بنه‌ماڵه‌ییه‌كه‌ی پارتی، بارزانی یه‌كێتیی به"چه‌ترێك" وه‌سفكرد بۆ كۆكردنه‌وه‌ی "كه‌سایه‌تیه" جۆربه‌جۆره‌كان. بارزانی وتی، نه‌وشیروان مسته‌فا یاریكه‌رێكی زیره‌ك‌و قه‌ناعه‌تپێهێنه‌ره كه ناكرێت به‌ته‌واوی متمانه‌ی پێبكرێت، ئه‌و له‌ده‌ره‌وه‌ی سلێمانی ده‌سه‌ڵاتی له‌ده‌ستداوه. به‌پێچه‌وانه‌وه، كۆسره‌ت ره‌سوڵ عه‌لی، جێگری سكرتێری گشتیی‌و جێگری سه‌رۆكی هه‌رێم نه‌خۆشه له‌روی سیاسییه‌وه زیره‌ك نیه. له‌باره‌ی به‌رهه‌م ساڵحه‌وه، بارزانی به‌كه‌سێكی "باش بۆ تاڵه‌بانی‌و سیاسه‌تی به‌غدا‌و باش بۆ پارتی" وه‌سفیكردوه، "هه‌رچه‌نده په‌یوه‌ندی لاوازه له‌گه‌ڵ سیاسییه كۆنه‌كانی سلێمانی". مه‌سرور ئاماژه‌ی به‌وه نه‌كرد كه كێ ده‌بێته سه‌رۆك وه‌زیرانی داهاتوی هه‌رێم، به‌ڵام سكرتێری مه‌كته‌بی سیاسیی پارتی، فازڵ میرانی وتی، له‌كۆتایی هه‌مو یاریه‌كدا، پارتی به‌راشكاوانه پشتیوانی بڕیاری تاڵه‌بانی ده‌كات".\nیه‌كگرتویی ده‌مانهێڵێته‌وه‌و دابه‌شبونمان شكسته\nهه‌رچه‌نده هێشتا حكومه‌تی هه‌رێم بڕیاری نه‌داوه له‌سه‌ر لیستی كراوه بۆ هه‌ڵبژاردنه‌كان، به‌ڵام میرانی رونیكرده‌وه كه فێڵی نه‌وشیروان مسته‌فا بۆ هه‌بونی لیستێكی تایبه‌ت به‌خۆی له‌هه‌ڵبژاردنه‌كاندا، هانده‌رێك ده‌بێت بۆ یه‌كێتیی‌و پارتی تا سوربن له‌سه‌ر هه‌ڵبژاردنه‌كه به‌لیستی داخراو. میرانی ئاماژه‌ی به‌وه كرد كه كاتێك مه‌سه‌له‌كه دێته سه‌ر كورسییه‌كانی ناو په‌رله‌مانی كوردستان، پارتی نه‌وشیروان مسته‌فا وه‌ك به‌شێك له‌یه‌كێتیی داده‌نێت. ئه‌گه‌ر نه‌وشیروان بیه‌وێت به‌لیستی جیا به‌شداری هه‌ڵبژاردن بكات، ئه‌وا چه‌ند كورسی بباته‌وه له‌به‌شه‌كه‌ی یه‌كێتیی داده‌شكێت. هه‌روه‌ها كه‌ریم سنجاری، وه‌زیری ناوخۆی حكومه‌تی هه‌رێمیش باسی له‌وه كرد كه پارتی نایه‌وێت نێوانی یه‌كێتیی‌و پارتی بخاته‌به‌ر مه‌ترسی دابه‌شبونه‌وه. مه‌سرور بارزانی پێیوابو كه ئه‌گه‌ر یه‌كێتیی‌و پارتی‌و نه‌وشیروان به‌لیستی جیا به‌شداری هه‌ڵبژاردنه‌كان بكه‌ن، ئه‌وا حزبێك به‌به‌رده‌وامی له‌وانی دیكه باشتر ده‌بێت. ئه‌و وتی، "هه‌موشمان په‌نجه‌ی تۆمه‌ت درێژده‌كه‌ین"، هۆشداری ئه‌وه‌شی دا كه "كورد په‌نجه‌ی تۆمه‌ت درێژناكات، چه‌كه‌كانمان ئاراسته‌ده‌كه‌ین". ئه‌وه‌شی به‌بیرهێناینه‌وه كه ته‌نیا 10 ساڵێك له‌مه‌وبه‌ر یه‌كێتیی‌و پارتی له‌جه‌نگدا بون دژ به‌یه‌ك. بارزانی له‌وه‌دا راشكاو بو كه ئه‌وان ناتوانن شه‌ڕی یه‌كتری بكه‌ن، له‌به‌رئه‌وه‌ی پێویسته كورد یه‌كگرتو بێت له‌شه‌ڕی دژبه مالكی‌و حكومه‌تی ناوه‌ندی.\nبه‌هه‌ڵسه‌نگاندنی هه‌ندێك له‌و لێدوانانه‌ی كه له‌لایه‌ن ئه‌ندامانی ئێستا‌و پێشوی ناو یه‌كێتیی دراون، تاڵه‌بانی ته‌واو سه‌رقاڵه به‌و سیاسیانه‌ی كه ته‌ركیزیان لای هه‌رێمی كوردستانه‌و سیاسه‌تی نیشتمانی عێراقیان وه‌لاخستوه. بیرۆكه‌ی ئه‌وه‌ی كه لیستی كراوه ده‌شێت سه‌ربكێشێت بۆ نوێكردنه‌وه‌ی شه‌ڕی نێوان یه‌كێتیی‌و پارتی، نابێت هه‌روا به‌ئاسانی پشتگوێبخرێت. زۆرێك له‌وانه‌ی قسه‌مان له‌گه‌ڵ كردون‌و زۆرینه‌ی سه‌ركرده‌كانی كوردیش به‌رونی شه‌ڕی دژواری یه‌كێتیی‌و پارتی له‌ناوه‌ڕاستی نه‌وه‌ده‌كاندا ده‌گێڕنه‌وه. ئه‌و رێككه‌وتنه‌ی كۆتایی به‌و شه‌ڕه هێنا زۆر به‌وریاییه‌وه به‌یارمه‌تی ئه‌مه‌ریكا دانراوه. هه‌ردولا (یه‌كێتیی‌و پارتی) ناخوازن ئه‌و هاوسه‌نگییه تێكبچێت، به‌تایبه‌تی یه‌كێتیی كه گێژاودا بێت.


بەهۆی نەخۆشییەوە ترێی پشدەر كەمی کردووە\nمەسروور بارزانی لەبارەی سەرهەڵدانەوەی داعش هۆشداریی دەدات\nلەمەبەدوا کارکردنی بەلەمەوانەکان مەرجدار دەکرێت\nلە ترسی شەڕی پەکەکە و تورکیا ئەمساڵ سەیرانگەکانی شیلادزێ چۆڵن\nوەزارەتی دارایی چەند زانیارییەكی تازەی لەبارەی مووچەوە ئاشکرا کرد\nبەوێنە.. رۆچوونی زەوی ڕێگای هاتوچۆی گوندێکی دەڤەری باڵەکایەتی دادەخات\nشادان قادر 05/09/2018 - 09:24 بڵاوکراوەتەوە لە ئابووری/كوردستان\nبەرهەمی ئەمساڵی ترێ لە سنووری قەزای پشدەر بە بەراورد لەگەڵ ساڵانی ڕابردوو كەمی كردووە و ساڵانە بەشێكی زۆری زەوییە كشتوكاڵییەكانی دەڤەرەكە دەكرێت بە باخی ترێ.\nترێ، بەرهەمێكی پایزەیە و لە مانگی ئابدا پێدەگات و تا نیوەی یەكەمی مانگی تشرینی دووەم بەردەوام بەرهەمی دەبێت، "باوزێ" یەكێكە لە گوندەكانی دەڤەرەكە و ساڵانە بە ڕێژەی جیاواز ترێی تێدا بەرهەم دەهێنرێت، بەڵام ئەمساڵ به‌هۆی بەرز بوونەوەی پلەكانی گەرما له هه‌رێمی كوردستان، به‌شێكی زۆری میوه تووشی نه‌خۆشییه‌كی ده‌گمه‌ن بوون كه به (ده‌وكه‌و) ناسراوه و به‌رهه‌مێكی زۆری جووتیارانی تووشی له‌ناوچوون كردووه و لە ناویشیاندا بەرهەمی ترێ بەرێژەیەكی بەرچاو كەمی كردووە.\nعەلی ئەحمەد، جووتیارێكی گوندی باوزێیە لە سنوری قەزای پشدەر و خاوه‌نی ڕه‌ز و باخێكی گه‌وره‌یه، بە (باسنیوز)ی ڕاگەیاند : "نزیكەی 15 دۆنم زەویم كردووە بە باخی ترێ، به‌ڵام ئه‌مساڵ زۆربه‌ی باخه‌وانەكان به‌ده‌ست نه‌خۆشیی (ده‌وكه‌و) یان وشكبوونه‌وه‌ی به‌رهه‌مه‌كه‌یانه‌وه ده‌ناڵێنن، لەبەر ئەوەی به‌روبوومی زۆر له‌ناو چوون، تا ئێستاش سێ جار ده‌رمانم ڕشاندووه و چاره‌سه‌ر، نه‌بووه و نه‌خۆشییه‌كه هەر بەردەوامە."\nروونیشی كردەوە بە درێژایی 15 ساڵی رابردوو ئه‌و نه‌خۆشییه نەبووە لە كوردستاندا، به‌ڵام ئه‌مساڵ سه‌ری هه‌ڵداوه‌تەوە و جووتیارانی نیگەران كردووە.\nئێستا هەر كیلۆیەكی ترێی باش لە بازارەكاندا بە 1000_1500 دینار دەفرۆشرێت، به‌ڵام ئه‌مساڵ كێشه‌ی هه‌یه و ترێ به‌رهه‌مێكی وای نابێت كە پێداویستی بازاری ناوخۆش پر بكاتەوە.\nشارەزایانی بواری كشتوكاڵ ئاماژە بەوە دەكەن، له كوردستان ترێ به جۆری جیاواز هه‌یه و خاكه‌كه‌شی له‌باره بۆ ئه‌و به‌رهه‌مه، بەڵام پێویستە جووتیاران شارەزاییان هەبێ لە كاتی برینەوەی دارەكان.\nهیوا محەمەد مامۆستا و شارەزا لە بواری كشتوكاڵ، دەربارەی نەخۆشییەكانی بەرهەمی میوەی ئەمساڵ بە (باسنیوز)ی راگەیاند: "خاكی كوردستان بە گشتی بەهۆی ئاو هەواكەی لەبارە بۆ چاندنی هەموو جۆرە بەرهەمێكی كشتوكاڵی و میوە بە گشتی، بەڵام ئەمساڵ بەهۆی جۆرە نەخۆشییەكەوە كە پێی دەگوترێ (دەوكەو)  به‌رهه‌مێكی زۆری جووتیاران له‌ناو چووه و تا ئێستاش نازانرێ هۆكاری سه‌ره‌كیشی چییە و بۆ بنەبڕكردنی ئەم نەخۆشیەش پێویستە رێنمایی زیاتر بە جووتیاران بدرێت لە كاتی برینەوەی باخەكانیاندا".\nقەزای پشدەر خاوەن ژمارەیەكی زۆری زەوی كشتوكاڵییە و رێژەیەكی بەرچاوی ئەو زەوییانەش كراون بە باخی ترێ، بەڵام پشتگوێخستنی كەرتی كشتوكاڵ و گرنگینەدان بە بەروبومی جووتیاران لەلایەن وەزارەتی كشتوكاڵەوە، جووتیارانی نیگەران كردووە و هۆكارێكیشە بۆ كەبوونەوەی بەرهەمی ناوخۆ و ساردكرنەوەی جووتیاران و باخەوانەكان لە كاری كشتوكاڵی و باخداری.\nلە سلێمانی پەردە لەسەر پەیکەری هۆمەر دزەیی لادرا\nلە پشدەر بەکارهێنانی سۆدە لە نانەواخانەکان قەدەغە دەکرێت\nبەڕێوەبەرایەتی هاتوچۆی ڕاپەڕین پلانی ڕۆژانی نەورۆزی ڕاگەیاند\nهەڵمەتی چاندنی پێنج هەزار نەمام لە چەمچەماڵ دەستیپێکرد\nلە سلێمانی بڕێکی زۆر خۆراکی ماوەبەسەرچوو دەستی بەسەردا گیرا\nلەیەکەم رۆژی جەژنی نەورۆزدا هەسەدە کۆتاییهاتنی داعشی راگەیان…\nسێ تەقینەوە لە ئاهەنگێکی جەژنی نەورۆز روویان دا\nبەوێنەوە... سەرۆک بارزانی سەیرانگەكانی سۆران و رواندزی بەسەر…\nبەڤیدیۆ.. کەسوکاری قوربانیانی ڕووداوەکەی موسڵ هێرشیانکردە سە…\nچەند زانیارییەک لە بارەی دابەشکردنی مووچە\nکارەکانی هەموارکردنەوەی یاسای سەرۆکایەتیی هەرێمی کوردستان دە…\nبەرپرسی لقی مووسڵی پارتی باسی ناڕەزاییەکانی خەڵکی شارەکە دەک…\nسەرۆک وەزیرانی عێراق یەکەمین سەردانی بۆ دەرەوەی وڵات ئەنجام …\nھەسەدە: داعش بە یەکجاری لە سووریا تێکشکا\nحکوومەتی هەرێمی کوردستان بەهۆی ڕووداوەکەی موسڵ ماتەم ڕادەگەی…\nقوربانیی خودایانە بە ئیمانە، نەك عە…\nكورد فه‌یلى له‌ناوبه‌ين مێژوویگ دیا…


معدات رياضية - Kiggee\nمعدات رياضية / 1 - 4 of 4 listings\nمعدات أخرى رياضية\nژوری فتنیس ته‌واه به هه‌موو پێداویستیه‌کانی\nژوری فتنیس ته‌واو به راخه‌ری اسفنجی جیهازی راکردن بۆ سوکو قورس گرنتی ۱ ساڵی له‌گه‌ڵه هه‌ر شتێکی خه‌رابیت شه‌ریکه دێته ماڵه‌وه بۆت چه‌ک ئه‌کاته‌وه. جیهازی مولتی جیم به هه‌موو کیلۆه و پێداویستیه‌کانی بۆ یاری سنگ شان پشت قاچ کورسی پالکه‌وتن چه‌ند...\nجيهازي وه رزش\nئه م جيهازه ده ياري پئ ده كرئ\nجۆرەکەی زۆر باشە\nئەو کەسەی ئەيکرێت خۆی بیباتەوە.\nBycicles for family\n4 bycicles for diffrent ages- not necessary to take all of them


چەند وتەیەکی کورت لەسەر بەرنامەی کارم بۆ مێژووی کورد و کوردستان – فەرهەنگ و مێژووی کاوە\nئاریایی – ڕەگەزێکی ساختەیە\nجدول نشانەهای اختصاری فرهنگ فارسی- کردی کاوە\nئاریایی ڕەگەزێکی دەستسازی ئوڕووپا بۆ بەلاڕێدابردنی مێژوو\nپەندی پێشینان ١٠\nکێشەی (ە) چونیەتی دۆزینەوەی وشە لە فەرهەنگی سەرهێڵی کاوەدا\nPosted in مێژووTagged #مێژوو\nئەو بابەتەم لە کتێبی (ڕوونکردنەوە و لێکۆڵینەوەیەکی مێژوویی لەسەر کوردو کوردستان، هەڵبژاردووە، کە نووسینی خۆمە و لە ٢٠١٢ لە دەزگای ئاراس لەچاپداروە، و بە هێندێک دەستکارییەوە لێرەدا بڵاوی دەکەمەوە. زمانی کوردی یه‌کێکه له‌زمانه کۆنه‌کانی ڕۆژهه‌ڵاتی ناوه‌ڕاست و ڕیشه‌ی ئه‌وزمانه بێگومان ده‌گه‌ڕێته‌وه سه‌ر زمانی‌ماد. چه‌ند ڕۆژهه‌ڵاتناسی ڕۆژئاوایی وه‌ک ” ا- سون”و”سایس”و… […]\nپێشەکییەک بۆ مێژووی زەردەشت


موسڵ گەورەترین ماراسۆنی دوای رزگاری لەخۆدەگرێت\nسەدان پێشبڕکێکار لەنێو عێراق و دەرەوەش بەشداری لە ماراسۆنێکدا دەکەن بۆ كۆكردنه‌وه‌ی پارە بۆ خێزانەکانی خۆرائاوای موسڵ.\nبیست لاوی عێراقی لە گروپی وەرزش دژی توندوتیژی كه بنكه‌كه‌ی لە بەغدایه، بەشداریده‌كه‌ن لە راکردن بۆ ئاشتی له 10 شوبات بۆ پیشاندانی هاوکاری لەگەڵ خەڵکی موسڵ. [خاوەندارێتی وێنە: ماراسۆنی بەغدا بۆ ئاشتی]\nشاری موسڵ پێنجشەممە (1 کانونی یەکەم) ماراسۆنێکی لەخۆگرت، كه گەورەترین و یەکەمینی لەو شێوەیەیه لە شارەکە لەوەتەی لە تەمموزدا لەدەستی رێکخراوی "دەوڵەتی ئیسلامی" (داعش) رزگارکراوە.\nسەدان ژن و پیاوی پێشبڕکێکار بەشدارییانکرد لە "ماراسۆنی نێودەوڵەتی نەینەوا بۆ ئاشتی" بۆ پەیداکردنی پارە بۆ خێزانەکانی خۆرئاوای موسڵ، کە وێرانکارییەکی گەورەی بەخۆوە بینی لە شەڕی گرتنەوەیدا لەدەست داعش.\nبەڕێوەبەری پۆلیسی نەینەوا عەمید واسیق حەمدانی بە دیارونای وت: "ئەمە رۆژێکی تایبەتە لە مێژووی شارەکەماندا."\nوتیشی: "ئەمە یەکەمجارە ئەم بۆنەیە لێرە و بەو هەموو بەشداربووانەوە ئەنجامدەدرێت."\nعێراقیەکان خۆیان تۆماردەکەن بۆ ماراسۆنی نێودەوڵەتی نەینەوا بۆ ئاشتی، کە 30 تشرینی دووەم ئەنجامدرا لە خۆرئاوای موسڵ و زیاد لە 1,000 پێشبڕکێکار بەشدارییانکرد. [خاوەندارێتی وێنە: پەیجی فەیسبوکی ماراسۆنی نێودەوڵەتی نەینەوا بۆ ئاشتی]\nوتی زیاد لە 1,000 وەرزشوان لە زۆربەی پارێزگاکانی عێراق و چەندین وڵاتی وەك جەزائیر و مەغریبەوە، لەگەڵ دانیشتوانی موسڵیش، بەشداری دەکەن.\nهه‌روه‌ها وتی ماراسۆنەکە به ده‌ستپێشخه‌ریی مامۆستاكانی زانکۆی موسڵ و چالاکوانە عێراقیەکان سازكرا، بە هەماهەنگی له‌گه‌ڵ وەزارەتی وەرزش و لاوان.\nراکردن بۆ ئاشتی\nحەمدانی وتی ئامانجەکەی "گەیاندنی ئەو پەیامەیە بە جیهان کە موسڵ هەردەم شاری خۆشەویستی و ئاشتی و پێکەوەژیان" دەبێت و ئاماژەی بەوەش کرد کە زۆربەی بەشداربووان جلی سپی و باجی سپییان پۆشیبوو وەك ئاماژه‌یه‌ك به ئاشتی.\nوتیشی: "موسڵ گەڕاوەتەوە بۆ شێوازەکەی لەوەوبەری، شارێکی چالاك و بزێو كه جێگای تیرۆریزم و توندڕەویی تێدا نابێته‌وه."\nهێزه‌كانی پۆلیس و سوپا و ئۆتۆمبیلە سەربازییەکان جێگیرکرابوون بەدرێژایی رێگەی پێشبڕکێکاره‌كان.\nحەمدانی وتی: "سەرکەوتووبووین لە دەسته‌بەرکردنی ئەمنیەتی بۆنەکە، کە بەڕوونی دەیسەلمێنێت تواناکانمان گەشەیانکردووە و شارەکەمان بەتەواوی ئامادەیە بۆ لەخۆگرتنی بۆنەی به‌رفراوان."\nوتیشی رێگەی ماراسۆنه‌كه به‌درێژایی 6 کیلۆمەتر لە پارکی کاتبەسەربردنەوە لە ناوچەی غابات لە خۆرهەڵاتی موسڵ درێژبووبووه‌وە تا بینای زانکۆی موسڵ.\nوتی ژمارەیەکی زۆر لە خەڵکی ناوچەکە بەشدارییان لە بۆنەکەدا کرد کە گردبووبوونەوە بۆ سەیرکردنی ئەو بۆنە وەرزشییە دانسقەیە.\nحەمدانی وتی: "ئەمڕۆ ئامادەین و دەتوانین گەورەترین فیستیڤاڵ و بۆنەکان بپارێزین." هیوای خۆشی دەربڕی بەوەی ماراسۆنەکە ببێتە سەرەتای قۆناغی بوژانەوە لە موسڵ.\nرۆژنامەوانانی موسڵ 'کلتوری رق و توندڕەویی' تێکدەشکێنن\nتیمێك لە رۆژنامەوانان کۆڕبەندێکیان دامەزراندووە بۆ تۆمارکردنی مەینەتیی دانیشتوان لەژێر دەسەڵاتی داعشدا و بۆ نەخشەکێشانی ئازادیی شارەکە.\nپۆلیسی نەینەوا بەدوای پاشماوەکانی داعشدا دەگەڕێت لە نەینەوا\nبەرپرسێك بە دیارونای وت پۆلیسی پارێزگاکە پلانێك جێبەجێدەکات بۆ لەناوبردنی چەکدارانی گروپەکە بە هاوئاهەنگی لەگەڵ سوپا و دانیشتوانەکەدا.